Obeležena 116. godišnjica od rođenja Momčila Gavrića - RTV Podrinje\nObeležena 116. godišnjica od rođenja Momčila Gavrića\npetak, 29 aprila 2022, 13:44\nKod spomenika najmlađem podnaredniku svih savezničkih armija u Velikom ratu, u Parku breza u Loznici, danas, 29. aprila 2022. godine, polaganjem venaca i progodnim programom, obeležena je 116. godišnjica od rođenja Momčila Gavrića.\nVence su položili predstavnici Grada Loznice, Centra za kulturu „Vuk Karadžić“ Loznica, Vojske Srbije – Garnizona Loznica, kasarne “Podnarednik Momčilo Gavrić“ i Udruženja za negovanje tradicije, a prisutnima se ispred Grada Loznice obratio pomoćnik gradonačenika Ljubinko Đokić.\n„Odajući danas ovu poštu svesni smo saznanja da svako ko ne poštuje svoje pretke ne misli dobro potomcima, a ko ne poštuje svoju prošlost taj se zasigurno odriče svoje budućnosti. Ako se prisetimo kroz istoriju, tih godina i 1804, i 1914, i 1941, znali smo kao što to i danas znamo šta je najbolje za Srbiju. A najbolje za Srbiju je to što je uvek vodila odbrambene a nikada osvajačke ratove. Zato smo i pobeđivali u tim ratovima.\nKako reče naš gradonačelnik „naša je obaveza da negujemo tradiciju i crpeći takva iskustva donosimo mudre odluke za našu budućnost“. A mudre odluke su da izgrađujemo institucije, komunalnu i energetsku infrastrukturu, da ulažemo u zdravstvo, obrazovanje, kulturu, sport… Mi to danas dragi prijatelji i činimo“, rekao je pomoćnik gradonačelnika Loznice Ljubinko Đokić.\nU nastavku je Goran Vilić, istoričar i upravnik Muzeja Jadra u Centru za kulturu „Vuk Karadžić“ Loznica, održao istorijski čas, dok su članice etno grupe „Lozice“ pesmom upotpunile program.\nMomčilo Gavrić je imao samo osam godina kada je počela ofanziva na Srbiju i kada su mu Nemci ubili oca, majku i sedmoro braće i sestara.\nNajmlađi podnarednik svih savezničkih armija u Velikom ratu, nosilac Albanske spomenice i nekoliko plaketa za hrabrost, po oslobođenju zemlje navršava tek 12 godina. Siroče bez porodice i vojnih drugova, ranu mladost provešće u Engleskoj, a u rodnoj Srbiji preživeće još jedan veliki rat, nemački logor, komunističku tamnicu i streljački vod. Vek prepun ratova, opasnosti, promena državnih uređenja i društvenih vrednosti, ostaviće na ovom skromnom i povučenom čoveku najvažniji trag – trag čestitosti koji je uspeo da prenese i na svoje potomke.\nPovodom 100 godina od Velikog rata, 2. novembra 2018. godine, u Parku breza postavljen je spomenik uznak sećanja na ovog hrabrog Lozničanina.\nPrethodni tekstNa 15. sednici Skupštine grada Loznice usvojeni izveštaji o radu javnih preduzeća\nSledeći tekstU Loznici radovi na putnoj mreži u punom jeku


Usvojena strategija za prevenciju i zaštitu dece\nMaj 22, 2020 11:46\nVlada Srbije usvojila je Strategiju za prevenciju nasilja nad decom. Strategija se odnosi na period od 2020. do 2023. godine, a Vlada Srbije je na jučerašnjoj sednici usvojila i Akcioni plan za 2020. i 2021. godinu za primenu stragegije.\n"Posebna zahvalnost Unicefu Srbije na podršci u izradi ovog važnog dokumenta", napisala je juče premijer Srbije Ana Brnabić na svom Tviter profilu.\nBrnabić je dodala i da se Srbija raduje nastavku saradnje na impelmentaciji strategije i istakla da je to važan dokument za prevenciju i suzbijanje nasilja u školama.\nStrategija je usvojena na predlog Ministarstva za rad zapošljavanje, boračka i socijalna pitanja koje je, na inicijativu Saveta za prava deteta, a uz podršku UNICEF, izradilo Nacrt te strategije.\nUsvajanjem tog planskog akta, kako ističu, Vlada Srbije je još jednom potvrdila svoju posvećenost unapređenju položaja dece, poštovanju prava deteta kao osnovi za stvaranje boljeg, pravednijeg i prosperitetnog društva.\nU saopštenju Ministarstvo podsećaju da prema rezultatima popisa stanovništva, domaćinstava i stanova 2011. godine u Srbiji živi 1.263.128 dece, te deca čine oko 21 odsto stanovništva.\nKako se ističe, sprečavanje i suzbijanje nasilja nad decom i zaštita dece od nasilja predstavljaju jedan od prioriteta nacionalne politike Vlade Srbije.\nNasilje nad decom je fenomen koji je prisutan u svim društvima, kulturama i delovima sveta, veliki broj dece svakodnevno trpi nasilje, što predstavlja grubo kršenje njihovih prava.\n"Nasilje izaziva patnju deteta, ozbiljno ugrožava razvoj, dobrobit, pa i sam život deteta, a posledice su često teške i dugotrajne, mogu se protezati i u odraslo doba, pa i u sledeće generacije putem mehanizma tzv. međugeneracijskog prenošenja nasilja", navodi se u saopštenju.\nPravo na zaštitu od svih oblika nasilja predstavlja osnovno pravo svakog deteta, a utvrđeno je Konvencijom UN o pravima deteta i nizom međunarodnih i regionalnih ugovora u oblasti zaštite ljudskih prava koje je Srbija potvrdila.\nSistem zaštite dece od nasilja, dodaju iz Ministarstva, može biti uspešno unapređen kroz partnerstva organa državne uprave, teritorijalne autonomije i lokalne samouprave, javnog sektora (sistema obrazovanja i vaspitanja, sistema zdravstvene zaštite, sistema socijalne zaštite, unutrašnih poslova i dr), pravosuđa, civilnog društva, porodice i pojedinaca.


Samit u Prizrenu promoviše regionalnu saradnju\n25. juni/lipanj, 2010. update 25. juni/lipanj, 2010.\nLidri Makedonije, Kosova, Albanije i Crne Gore tokom susreta u Tirani u junu prošle godine\nTrodnevni samit lidera Kosova, Albanije, Makedonije i Crne Gore počinje u subotu hotelu Šar na Prevali, kod Prizrena. Iz kabineta predsednika Kosova Fatmira Sejdiua je saopšteno da na samit stižu predsednici Bamir Topi, Đorđe Ivanov i Filip Vujanović.\nZa subotu je predviđeno da se održe bilateralni sastanci četiri predsednika, a zajednički sastanak posle podne. U predviđenim, kako bilateralnim, tako i multilateralnim sastancima, glavna tema će uglavnom biti regionalna saradnja.\nVlada Kosova i poslanici smatraju samit četiri lidera regiona u Prizrenu veoma važnim za Kosovo. Po njima, saziv ovog samita, koji je treći po redu, jasno pokazuje odlučnost Kosova, Albanije, Makedonije i Crne Gore za regionalnu saradnju, te isto tako izražava njihovu spremnost za evroatlanske integracije.\nZamenik premijera Kosova Hajredin Kuçi kaže da će poruka ovog samita biti dobrosusedska saradnja i promoviranje mira u regionu.\n“Kosovo ovde pokazuje da poseduje duh regionalne saradnje. Postoje mnogo pitanja preko kojih možemo pomoći jedni drugima. Dobro je što su i zemlje regiona zastupljene na ovom sastanku. Verujem da će biti dobrih zaključaka. Sada ambijent Balkana i bivše Jugoslavije prelazi iz jednog ambijenta konfortacije u ambijent saradnje, što je simbolično dobro za sve nas”, kazao je Kuçi.\nInače, ovaj samit predstavlja kontinuitet prvog i drugog samita lidera regiona koji su ranije bili održani u Albaniji i Makedoniji, istog takvog formata. Na ovogodišnjem samitu, kao i na prethodna dva takva skupa lidera, nisu bili pozvani predsednici ostalih država u regionu, kao ni predsednik Srbije Boris Tadić, zbog stavova o Kosovu.\nPotvrda međunarodnog subjektiviteta Kosova\nXhevat Beqiri, portparol predsednika Kosova, izjavio je iako na ovom samitu prisustvuju samo predsednici iz susedstva, to ne znači da će tako biti i ubuduće. A zamenik premijera Hajredin Kuçi kaže da Srbija ostaje jedino mesto u ovom delu Evorpe sa mentalitetom prošlosti.\n“Ona teži da se regionalna saradnja blokira. Time najviše šteti sebi, ali u određenim trenutcima i samom regionu. Ali, izgleda da je region jedinstven, izuzev Srbije, za saradnju a ne za konfortaciju”, kazao je Kuçi.\nSamit na Prevalcu kod Prizrena pozdravili su i poslanici kosovske opozicije. Naim Maloku, poslanik Alijanse za budućnost Kosova, kaže da, nezavisno od činjenice da se radi o neformalnom sastanku, ovaj samit šalje jasnu poruku da je Kosovo deo regionalne integracije i saradnje.\n“Mislim da se šalje poruka i da se Srbija izolira i da samo ova zemlja ostaje van dešavanja i van regionalne integracije”, ocenjuje Maloku.\nA po rečima poslanika iz Alijanse Novo Kosovo Ibrahima Gashija, samit četiri predsednika regiona u Prizrenu se treba videti i kao mogućnost ubrzavanja mnogih bilateralnih sporazuma koji se mogu očekivati u bliskoj budućnosti između zemalja učesnica. Organizovanje samita na Kosovu sa pozivom predsednika Fatmira Sejdijua smatra važnim trenutkom koji pokazuje međunarodni subjektivitet države Kosovo.\n“Samit Prizrena je veoma važan za Kosovo kad su u pitanju dobrosusedski odnosi i, naravno, ovo potvrđuje da Kosovo gradi recipročne odnose sa zemljama u regionu. Ovaj sastanak će služiti i kao uvertira početka ojačavanja odnosa između zemalja zapadnog Balkana i Kosova”, naglašava Gashi.


Amerika se ponaša kao država-zločinac - 25.03.2018, Sputnik Srbija\nAmerika se ponaša kao država-zločinac\nInihio Polo je već odavno predvideo sve napetosti kojih smo svedoci u međunarodnim odnosima. On je o tome govorio u svojoj knjizi „SAD — država koja krši... 25.03.2018, Sputnik Srbija\n15:15 25.03.2018 (Osveženo: 18:19 25.03.2018)\nInihio Polo je već odavno predvideo sve napetosti kojih smo svedoci u međunarodnim odnosima. On je o tome govorio u svojoj knjizi „SAD — država koja krši pravo“, izdatoj još davne 2004. godine.\nBivši diplomata: Amerika je došla do najopasnije tačke u istoriji\n25 Mart 2018, 07:21\nU ovoj knjizi on je pisao o tome kako Vašington „razvija opasnu i agresivnu spoljnu politiku“, čiji je cilj da „ojača novu planetarnu dominaciju“ koja će „ugroziti mir na planeti“.\nZarad dostizanja svojih ciljeva, SAD su spremne da krše i „međunarodne ugovore čije su potpisnice, da zanemare ulogu UN i istovremeno sude ostalima prema sopstvenim kriterijumima i strateškim odlukama“, napisao je Polo.\n„Bez sumnje, i dalje se mirne duše može govoriti da se SAD ponašaju kao država-zločinac“, izjavio je Polo u intervjuu za Sputnjik, dodavši u tom kontekstu i čitav niz „ratova, agresivnog ponašanja i pokušaja destabilizacije vlada različitih država“, koje je Vašington počeo još 2004. godine, odnosno onda kada je njegova knjiga objavljena.\nRatovi u Siriji, Libiji i Jemenu, destabilizacija situacije u Venecueli, prevrati u Brazilu i u Ukrajini, kao i pretnje Severnoj Koreji i napetosti u Južnom kineskom moru, tek su neki od primera koje je naveo naš sagovornik.\nPrema rečima Poloa, koji se sprema da odbrani doktorsku tezu u oblasti savremene istorije na Univerzitetu u Barseloni, SAD su pad SSSR-a, koji je doveo do kraja bipolarnog sveta, koristile kako bi zauzele novu nišu u svetu i započele nove ratove i konflikte u raznim delovima sveta.\n„Bipolarni svet, koji je karakterisala strateška dominacija SAD i SSSR-a, svakako nije bilo najbezbednije mesto za život, ali je ipak bio u većem stepenu predvidiv“.\nPrema mišljenju eksperta, ravnotežu je uglavnom obezbeđivao Sporazum o protivraketnoj odbrani, koji je bio potpisan između Moskve i Vašingtona kako bi bilo sprečeno širenje nuklearnog oružja. Nažalost, SAD su samoinicijativno napustile ovaj sporazum. Odluku o napuštanju Sporazuma je doneo Džordž Buš Mlađi. Takvu politiku je nastavio Barak Obama, koji ni prstom nije mrdnuo da zatvori vojnu bazu u Gvantanamu, iako je to bilo jedno od njegovih predizbornih obećanja. Osim toga, nisu ukinuti ni tajni zatvori CIA u mnogim evropskim, afričkim i azijskim državama, a umesto toga pažnja je usmerena na pitanja poput „podrške terorističkim grupama“ koje deluju u Siriji. Slično radi i Donald Tramp, kojeg je Polo nazvao „grotesknom osobom“.\nIpak, ekspert je ubeđen da se „ovaj jednopolarni svet nalazi u kritičnom stanju“ ili čak „na izdisaju“.\n„Jačanje Rusije, čiji smo svedoci u poslednje vreme, iako je ono bilo dugo i teško, kao i razvoj Kine, dokazuju da svet više nije jednopolaran“, zaključuje ekspert i dodaje da je sada jasno zašto SAD sve više grupišu svoje snage gotovo duž samih granica sa Rusijom, pokušavajući istovremeno da smanje uticaj Moskve.


Ove godine 700 studenata više na tehničkim fakultetima - RTS\n"Već ove godine imaćemo 700 studenata više upisanih na fakultete tehničkih nauka. Iz godine u godinu ćemo da povećavamo taj broj upravo zato što smo u ovom sektoru našli direktnu spregu između kompanija i fakulteta", naglasio je premijer.\n"Prepoznali smo da je vreme za mnogo veće ulaganje u razvoj IT sektora i domaćih programera", rekao je Vučić.\nVučić je rekao i da u "Šnajder elektriku" rade mladi ljudi, čiji je prosek godina 27, a da su plate drastično veće od prosečnih u Srbiji.\n"Kad nauče i ispeku svoj zanat i u praksi, moraće 'Šnajder elektrik' da uđe u tržišnu utakmicu, jer znaju da ima plaćenijih poslova", rekao je Vučić\n"Šnajder elektrik DMS" Novi Sad je najveća i najuspešnija srpska reionalna softverska IT kompanija, po vlasničkoj strukturi "džoint venčer" kompanija, čiji su vlasnici "Šnajder elektrik", francuska multinacionalna kompanija i "DMS grupa", srpska kompanija čiji su vlasnici profesori sa novosadskog Fakulteta tehničkih nauka.\nU kompaniji su zadovoljni što je, kažu, Vlada prepoznala značaj i potencijal tog sektora i što pomaže njegov razvoj.\n"Nama je nemački direktor 'Simensa' rekao: 'Uspete li vi u Srbiji sa ovim što ste započeli, vi ćete potpuno promeniti sliku Srbije u svetu. Mislim da smo ovde naišli na prave sagovornike'. Ja bih želeo da ponovim da je ovo prvi premijer koji je došao u ovu kompaniju koja je najveća u regionu i to vidim kao pozitivan znak", navodi Dragan Popović, direktor kompanije "Šnajder Elektrik DMS".\nRazvoj DMS softvera započeo je 1995. godine na Fakultetu tehničkih nauka u Novom Sadu, na inicijativu "Elektrovojvodine", a 2000. godine je tim sa FTN-a prerastao u kompaniju "DMS grupa Novi Sad", koja je razvila ADMS softver.\nCilj Vlade je da se u narednim godinama izvoz u IT sektoru učetvorostruči. Da je to moguće pokazuje "Šnajder Elektrik", čiji je izvoz prošle godine iznosio 34 miliona evra, a predviđaju da će ove godine biti 50.\nKompanija nekoliko godina sprovodi aktivnu politiku stipendiranja studenata za više od 250 mladih stipendista godišnje, kojima po završetku školovanja nude mogućnost nastavka karijere u "Šnajder elektriku".\n"Pošto imaju svoj proizvod, mogu odmah da isporučuju i novac koji bismo mi uplatili, bilo da je u pitanju EPS, bilo Srbijagas, bilo koji posao važan da rade, barem 35 odsto tog novca bi ostalo u Srbiji, što je ogormna prednost u odnosu na sve druge komanije", rekao je Vučić.\nKako je rekao, značajno je i što povećavaju izvoz sa 34 na 50 miliona evra, koliko se očekuje u 2017. godini, što je skoro za 50 odsto povećanje na godišnjem nivou. Ističe da je to od velikog značaja za Srbiju.\n"Želimo da podstičemo izvoz softvera i svega dugoga, ne možemo da budemo kao Izrael ili zemlje koje u nauku ulažu neuporedivo više nego mi, ali možemo da ulažemo sve više i da trčimo trku i pobeđujemo neke druge zemlje", istakao je predsednik vlade.\n"Vlada ima novca i uložiće ga još više u ovaj sektor", poručio je premijer.\nUpitan za koliko godina očekuje da srpski IT sektor krene u korak sa svetskim, Vučić je konstatovao da je deficit IT stručnjaka primetan svuda u svetu i da se svi "tuku i bore se da ih dovuku".\n"Napisali su mi neki govor, da ne ispadnem najgluplji u društvu, jer ja o tome ništa ne znam. Onda je jedan momak, koji je tamo bio neki voditelj, koordinator na tom skupu, doviknuo - evo ga premijer iz zemlje 'Nordeusa'", ispričao je Vučić.\nBio je prijatno iznenađen, jer, kako kaže, "ta mala kompanija tih divnih momaka – oni su u tom svetu najpoznatiji".\nRekli su mi, dodao je, da oni rade neke igrice i da su u tome užasno poznati u svetu, a mene je tada Medvedev pitao: "Ko su ti momci?".\n"Zato sam ponosan na ove mlade ljude, onoliko koliko možemo da ulažemo - ulagaćemo, a možemo sve više", rekao je premijer.\n"Radnici da ne brinu, izguraćemo MSK, 'Azotaru' i 'Petrohemiju'"\nPremijer Srbije Aleksandar Vučić poručio je da radnici MSK, "Azotare" i "Petrohemije" ne moraju da brinu, jer će vlada "izgurati" rešenje za te kompanije, ma koliko bilo teško.\n"Najvažnije u ovom trenutku jeste da radnici MSK, 'Azotare' i 'Petrohemije' ne moraju da budu zabrinuti. Stvari će nam u narednom periodu ići naruku što se tiče svih cena", objasnio je Vučić novinarima.\nKako je naveo, osim cena gasa za "Azotaru" i MSK, koje će ići nešto naviše, cene primarnog benzina će da rastu sporije.\nNaveo je i da cena bakra raste, da ide prema 7.000 dolara po toni, što će našem RTB "Bor" dati dovoljno vazduha i snage, ako za to ne da počne da zarađuje, barem za vraćanje velikih dugova koje ima.\nInače, najviše snage vlada ulaže u pregovore u vezi sa MSK, to je "usko grlo", ali on je optimista u vezi sa tim, pošto je, kako je naveo, sa Rusima pokrenuta priča o ceni gasa, za koju se nada da će uspešno biti završena.\n"Za 'Petrohemiju', koliko god problema imali, ne treba da se brine, jer oni danas imaju 50 miliona evra na računu. Ni za 'Azotaru' ne treba da brinu, jer smo tu daleko odmakli i ima zainteresovanih iz više zemalja, dobrih zemalja, ljudi koji dobro obavljaju posao", objasnio je Vučić.\nAleksandar Vučić Mladen Šarčević Premijer Srbije Vlada Srbije Ana Brnabić Novi Sad


Dodik: Želim da se što prije izbriše smrtna kazna iz Ustava BiH - Klix.ba\nBiH\tDodik: Želim da se što prije izbriše smrtna kazna iz Ustava BiH\n10.10.2012. u 15:41\t0\nDodik: Želim da se što prije izbriše smrtna kazna iz Ustava BiH\nPredsjednik Republike Srpske Milorad Dodik kaže da žali što se u Ustavu tog bh. entiteta zadržava odredba o smrtnoj kazni i da želi da se ona briše.\n"Stoga smo pokrenuli čitavu reformu Ustava, ali vjerujem da ambasador Francuske u Bosni i Hercegovini Roland Gilles i šef Delegacije Evropske unije u Bosni i Hercegovini/specijalni predstavnik Evropske unije, ambasador Peter Sorensen znaju da smo proveli kompletnu raspravu o tome, usvojili u Skupštini određene izmjene, a na Vijeću naroda RS-a to zadržava bošnjačka politička grupa", rekao je on. Dodik kaže da bi, možda, bilo primjerenije da su međunarodni zvaničnici na tu adresu uputili apel da se pokrene nova rasprava o toj spornoj odredbi Ustava Republike Srpske.\n"Što se nas tiče, željeli bismo da što je prije moguće vidimo brisanje te odredbe iz Ustava RS-a", dodao je Dodik. Povodom Svjetskog dana borbe protiv smrtne kazne, ambasador Francuske u Bosni i Hercegovini Roland Gilles i šef Delegacije Evropske unije u Bosni i Hercegovini/specijalni predstavnik Evropske unije, ambasador Peter Sorensen, apelovali su na predsjednika Republike Srpske u zajedničkom pismu da pokrene novu raspravu o relevantnoj odredbi Ustava Republike Srpske. Iako Bosna i Hercegovina, a posebno Republika Srpska, nisu primijenile smrtnu kaznu od njenog ukidanja 1997.godine, i dok kazneni zakon Republike Srpske ne predviđa njenu primjenu, izmjene Ustava u tom smislu i dalje su važan prioritet za Francusku i Evropsku uniju. Iako su amandmani na Ustav u Narodnoj skupštini RS-a usvojeni u paketu još prije više od tri godine, bez saglasnosti svih klubova u Vijeću naroda RS-a oni nisu mogli stupiti na snagu. Međutim, na sjednici u aprilu ove godine delegati SDA u Klubu Bošnjaka nisu podržali niti jedan od amandmana jer smatraju da bi promjenama Ustava RS, kao i BiH, trebalo pristupiti sveobuhvatnije, kao i da rješenja koja su pripremljena 2009.u "paketu" ne odražavaju stvarno stanje. Njihov stav je bio da nisu dobili ni garanciju da će usvajanjem amandamana o glavnom gradu RS-a biti donesen i statut kojim bi Bošnjacima garantirano učešće u lokalnoj skupštini u Banjoj Luci. Pitanje promjene Ustava RS-a tako je ponovo odgođeno, ali se pojavio i skepticizam da će se u skorije vrijeme postići dogovor o donošenju amandmana na Ustav RS-a nakon što niti jedan nije usvojen, iako je glasanje bilo pojedinačno o svakom predloženom rješenju. S Ustavom u kojem postoji smrtna kazna RS je tako dočela još jedan Svjetski dan borbe protiv smrtne kazne i apel međunarodnih predstavnika da pokrene novu raspravu o brisanju tog člana.\nU Čeliću pobijedio kandidat SDA, Šadić traži nove izbore\n10.10.2012. u 15:40


Xpress M2825ND Mono Laser štampač (28 ppm)\nXpress M2825ND Mono Laser štampač (28 ppm)Proširi\nInformacije o portu\nNemojte da čekate već štampajte brzo\nKoliko god da su zahtevne vaše potrebe profesionalnog štampanja, Samsung štampač serije Xpress M2825ND pružiće vam sjajne rezultate – brzo. Uštedite vreme tako što ćete štampati kompleksna dokumenta pri brzini od 28 stranica u minuti (str/min) zahvaljujući snažnom procesoru od 600 MHz i memoriji od 128 MB. Sa Cortex-A5 jezgrom procesora ovaj model je i do 25,6% brži od prethodnih modela, što ga čini jednim od najbržih štampača u svojoj klasi. To znači da vam pomaže da radite brže, da budete fleksibilniji i produktivniji.\nOstavite dobar utisak sa sjajnim kvalitetom štampe Sada je impresivna štampa profesionalnog izgleda dostupna svima. Samsung štampač serije Xpress M2825ND pruža oštru, jasnu štampu koja će zasigurno ostaviti snažan utisak. Zahvaljujući efikasnoj rezoluciji od 4800 x 600 tpi i Rendering Engine for Clean Page (ReCP) tehnologiji možete da uživate u visokim perfrmansama i kvalitetu, bez potrebe za masivnim, velikim štampačem. Štaviše, funkcije za povećanje kvaliteta pružaju detaljnije, oštrije prikaze i jasniji tekst.\nŠtampajte na više vrsti papira koje zadovoljavaju sve potrebe\nŠta god da morate da odštampate, Samsung štampač serije Xpress M2825ND je u mogućnosti da to učini. Mali ali snažan štampač može da koristi opseg medija i do 220 grama po kvadratnom metru (gsm), uključujući i papir, nalepnice, razglednice, koverte i grafoskopske folije (OHP). Možete lako da izaberete neophodnu vrstu papira u višenamenskom ležištu, tako da je ono i praktično i fleksibilno.\nManja potrošnja energije i zaliha Pomoću jednostavnog ekološkog upravljanja možete da uštedite i do 20% na toneru i papiru, kao i da smanjite korišćenje energije. Pomaže u smanjenju elemenata stranica koji koriste veliku količinu tonera, kao što su slike i podebljani fontovi ili osvetljeni tekst kako bi se smanjila potreba za tonerom. Možete da prikažete i uredite dokumenta pre štampanja kako biste se uverili da je otisak u skladu sa vašim potrebama kada je reč o efikasnosti i kvalitetu. Eko simulator prikazuje procenu smanjenja emisije ugljen-dioksida, električne energije i papira pa i sami možete uočiti razliku.\nSmanjite troškove pomoću sistema izdvojenog tonera\nPomoću Samsung sistema izdvojenog tonera, kertridž sa tonerom i jedinica za obradu slike se pune zasebno. To znači da morate samo da kupite kertridž sa tonerom kada se isprazni pa su sveukupni troškovi rada štampača i troškovi po stranici manji. Instalcija je takođe jednostavna pa ćete provesti manje vremena u održavanju štampača a potrošićete i manje novca. Možete da izbalansirate budžet u skladu sa vašim potrebama štampe Nadgledajte štampač i jednostavno upravljajte njime Samsung Easy Printer Manager softver omogućava vam da vodite računa o podešavanjima štampača, statusu uređaja, poručivanju zaliha i slanju faksa – sve na jednom mestu. Možete da na praktičan način vidite izveštaj o greškama i nadgledate status štampača i zaliha, kao i da upravljate podešavanjima sa udaljene lokacije. Sve se nalazi u okviru jedinstvenog interfejsa koji spaja podešavanja Samsung štampača i aplikacije.\nPoboljšanje budžeta i stanja planete Smanjite troškove papira i tonera jednim pritiskom na Eco dugme. Dugme je optimizovano tako da jednim klikom na njega možete koristiti funkciju štampanja većeg broja stranica na jednom listu papira i funkciju dvostrane štampe, što vam omogućava da štampate više stranica jednog dokunenata na jednom listu papira i izostavite nepraktične prazne stranice. Pomoću režima za uštedu tonera možete i da smanjite korišćenje tonera i troškove štampe.\nDvostrana štampa ili štampanje na obe stranice lista papira (obostrano štampanje)\npomaže vam da količinu papira i tonera svedete\nna minimum. Eko režim omogućava vam da se\nuverite da li se na svim dokumentima koristi dvostrana šampa pa možete da efikasnije iskoristite vaše zalihe i smanjite štetan uticaj na\nživotnu sredinu. Mrežno povezivanje\nPovežite štampač sa velikim brojem različitih računara i drugim uređajima koji su povezani na jedan ruter. Ovakvim uređenjem možete da smanjite količinu novca koji trošite na uređaje za štapanje i potrošnju energije i da ipak budete produktivniji nego ikada pre. Prikaži sve specifikacije\nUSB 2.0 velike brzine / Eternet 10 / 100 Base TX\n400 W (štampanje) / 45 W (mirovanje) / 1,0 W (ušteda energije)\n368 x 334,5 x 202 mm (14,5 x 13,2 x 8 inča)\nDo 28 stranica u minuti na formatu A4 (29 stranica u minuti na formatu Letter)\nEfektivnost do 4800 x 600 tpi\nWindows 8 / 7 / Vista / XP / 2000 / 2008R2 / 2008 / 2003, Mac OS X 10.5 - 10.8, razni Linux\nObičan papir / tanak papir / debeo papir / reciklirani papir / arhivski papir / bond papir\nObičan papir / debeo papir / karton / folija / unapred odštampani / reciklirani papir / arhivski papir / bond papir / nalepnica / koverta / debela koverta / pamučni papir / papir u boji\n150 listova licem okrenutim nadole, 1 list licem okrenutim nagore\nStandardno: Prosečni radni vek kertridža 1.200 *standardnih stranica / visina: Prosečni radni vek kertridža 3.000 *standardnih stranica (isporučuje se sa kertridžom koji omogućava štampanje 1.200 stranica) *Nazivna vrednost u skladu sa ISO / IEC 19752 standardom\nJedinica za obradu slika Imaging Unit/Drum\nProsečni radni vek 9.000 standardnih stranica


To je potvrdio i doktor Branislav Tidorović, rekavši za "Novosti" da članovi štaba nisu dobili poziv za sednicu.\nNaime, premijerka Srbije Ana Brnabić ranije je izjavila da će se sednica Kriznog štaba za borbu protiv korone verovatno održati u sredu, navodeći da je stalna "borba" sa stučnim delom da se nađe "balans kako bi ekonomija mogla da ide kako treba".\nPodsetimo, epidemiolog Predrag Kon juče je govoreći o mogućnosti popuštanja mera, izjavio da smo još daleko od toga da se potpuno opušteno slave predstojeći praznici. On smatra da na narednoj sednici Kriznog štaba mere koje se odnose na rad ugostiteljskih objekata u zatvorenom neće biti popuštene.\nKako je Kon kazao, ne smatra da treba uvoditi nove mere, već da je potrebno poštovati one koje su na snazi.


B92 - 22.06.2002\nBeograd -- Komisija za izradu Ustavne povelje Srbije i Crne Gore usvojila je u subotu poslovnik o radu, tako da ce na narednom sastanku clanovi Komisije poceti da razmatraju resenja za sadrzaj Povelje. Nakon sastanka u Beogradu, predstavnik DOS Srdjan Sikimic rekao je da je poslovnik usvojen ...\nBeograd -- Predstavnici skupstina SRJ, Srbije i Crne Gore usaglasili su u petak uvece u Beogradu Predlog poslovnika Komisije za izradu Ustavne povelje buduce drzavne zajednice Srbije i Crne Gore, a u subotu ujutru bi trebalo da bude usaglasena konacna verzija tog dokumenta.\nB92 - 20.06.2002\nPodgorica -- Koordinator delegacije crnogorskog parlamenta u Komisiji za ustavnu povelju drzavne zajednice Srbije i Crne Gore Dragan Kujovic izjavio je da nece uspeti eventualni pritisak Evropske unije da se napise ustavna povelja mimo duha beogradskog sporazuma.\nBlic - 20.06.2002\nBEOGRAD - Premijer Srbije Zoran Đinđić ocenio je juče da nije 'realistično da 27 ljudi, koliko čini ustavnu komisiju, može da napiše tekst kakav je ustavna povelja'. - Dvadeset i sedmoro ljudi ne može ni jelovnik da sastavi a kamoli da se dogovore o ustavnoj povelji.\nIzaslanici Solane nenajavljeno doputovali u Podgoricu\nB92 - 19.06.2002\nPodgorica -- Predstavnici Evropske unije Tomas Ekart i Stefan Lene razgovarali su u sredu u Podgorici sa crnogorskim clanovima komisije za izradu Ustavne povelje buduce zajednice Srbije i Crne Gore. Lene i Ekart su se sastali i sa akademikom Mijatom Sukovicem i direktorom podgorickog Centra za ...\nZapelo već oko poslovnika\nBlic - 19.06.2002\nBEOGRAD - Komisija za izradu ustavne povelje izabrala je juče, na prvoj sednici, šestočlanu komisiju sastavljenu od predstavnika sva tri parlamenta koja će izraditi poslovnik za izradu ustavne povelje. - Komisija za izradu poslovnika će zasedati u petak, a u subotu će na novoj sednici ustavne ...\nDjindjic kritikovao Komisiju za izradu Ustavne povelje\nBeograd -- Premijer Srbije Zoran Djindjic u sredu je ostro kritikovao clanove Komisije za izradu Ustavne povelje zbog njihovog "neefikasnog" rada. "Dvadesetsedmoro ljudi ne moze ni jelovnik da sastavi, a kamoli da se dogovori o Ustavnoj povelji.\nNesporazume rešava Solana\nBlic - 18.06.2002\nBEOGRAD - Koalicija 'Zajedno za Jugoslaviju', DOS i DSS nemaju urađen zajednički predlog za buduću ustavnu povelju, ali je postignut dogovor da nastupamo jedinstveno u vezi sa svim spornim pitanjima - izjavio je za 'Blic' Zoran Žižić, potpredsednik SNP.\nVesna Perović: Ustavna povelja je već napisana\nPODGORICA - Mandatar Vujanović našao se u vrlo neugodnoj situaciji, a po starom receptu DPS od neugodne situacije pravi privid ugodnosti i ponaša se kao da je sve normalno. Tako on, kome je lično izglasano nepoverenje u paralementu, glumi kao da se to nije desilo njemu i kao da je potpuno normalno ...


Erdogan poziva na promenu Ustava posle izbornog trijumfa\nBeta 4. novembra 2015. 13:15\nTurski predsednik Redžep Tajip Erdogan ponovo je pokrenuo pitanje spornog projekta izmene Ustava kojim bi se prošrila predsednička ovlašćenja, tri dana posle trijumfa njegove partije na parlamentarnim izborima.\n„Jedno od najvažnijih poruka izbora od 1. novembra je rešavanje pitanja novog Ustava“, rekao je Erdogan u obraćanju opštinskim odbornicima u predsedničkoj rezidenciji.\nJedan Erdoganov savetnik rekao je danas da bi Turska mogla da održi referendum o ustavnim promenama za novi politički sistem, oživljavajući vrlo sporno nastojanje da se prošire ovlašćenja predsednika.\nErdogan je u istom obraćanju odbornicima obećao i da neće biti pauze u borbi protiv kurdskih pobunjenika iz redova Radničke partije Kurdistana (PKK).\n„Neće biti pauze, operacije će se nastaviti odlučno protiv terorističke organizacije unutar i van Turske“, rekao je Erdogan odbornicima.\nVladajuća Partija Pravde i razvoja (AKP), koju je Erdogan osnovao i kojom nastavlja da upravlja iza kulisa, ostvarila je ubedljivu pobedu na nedeljnim izborima i povratila parlamentarnu većinu izgubljenu na prethodnim izborima pre samo pet meseci.\nNeočekivana pobeda označila je preokret za Erdogana i dozvolila mu da nastavi planove za učvršćivanje svoje vlasti u Turskoj, navodi agencija AP.\nPredsednik ima ograničena ustavna prava i Erdogan se već duže zalaže za ustavne promene koje bi mu dale moć da vlada. Te najave su uznemirile njegove protivnike koji su već zabrinuti zbog njegovih rastućih autoritarnih tendencija, i polarizovane retorike, navodi AP.\nVladajući AKP i dalje ima 13 mesta manje od potrebnih 330 da se sazove referendum o nekoj ustavnoj promeni.


Gde investirati 17.08.2018\nBeogradska autobuska stanica mogla bi da bude premeštena na novobeogradsku stranu već u novembru, pišu Novosti. Objekat koji će služiti kao veza između glavne autobuske stanice, koja tek treba da se gradi, i železničke stanice Novi Beograd… »\nTop 10 najdosadnijih poslova na svetu\nSutra je novi radni dan, ali radije biste ostali kod kuće? Mislite da je vaš posao tako dosadan? Naravno, nije svaki posao uzbudljiv i pun akcije, ali sada znamo koja su se zanimanja pokazala kao izuzetno dosadna. Studija koju je sproveo… »\nU prvih šest meseci ove godine broj putnika na Aerodromu Nikola Tesla povećan je za sedam odsto, a ukupni prihodi veći su za devet odsto u odnosu na isti period prošle godine, pokazuje Izveštaj o poslovanju. Trend rasta obima avio-saobraćaja i svih… »\nGde investirati 16.08.2018\nZvanični srednji kurs dinara iznosi 118,0278 dinara za evro, što je neznatna promena u odnosu na prethodni dan, objavila je Narodna banka Srbije. NBS je kupila na međubankarskom deviznom tržištu 45 miliona evra kako bi ublažila veće dnevne… »\nWall Street: Najveći pad S&P indeksa od kraja juna\nNa Wall Streetu je S&P 500 indeks u sedu zabeležio najveći dnevni pad još od kraja juna, a i ostali indeksi bili su u znatnom minusu, jer investitori beže od rizičnih ulaganja usled eskalacije trgovinskih napetosti. S&P 500 indeks spustio se 0,76… »\nGde investirati: Azijske berze: Najava razgovora između Kine i SAD-a ublažila gubitke\nTencent: Prvi pad dobiti u trinaest godina\nKineska tehnološka kompanija Tencent Holdings Ltd izvestila je o neočekivanom padu neto dobiti za 2 posto u drugom ovogodišnjem tromesečju zbog slabijeg rasta prihoda u sektoru mobilnih igara i pada u području kompjuterskih igara. Ta najveća kineska… »\nKatarski emir, šeik Tamim ben Hamad Al-Thani obećao je da će njegova zemlja investirati u Tursku 15 milijardi dolara. On se u sredu sastao s predsednikom Redžepom Tajipom Erdoganom, a vest o velikoj investiciji saopštena je iz kancelarije turskog… »\nU Beogradu poreska inspekcija zatvorila je 10 lokala na ekskluzivnim lokacijama u centru grada, uključujući i restoran “Savanova”, koji se nalazi u okviru projekta “Beograd na vodi”, javlja N1. Katanac za “Savanovu” usledio je zbog… »\nŠvajcarska predstavila novu novčanicu od 200 franaka\nŠvajcarska je predstavila novu novu novčanicu od 200 franaka, koja će biti puštena u promet 22. avgusta. Svaka od novih novčanica izdatih u poslednje vreme prikazuje tipičnu švajcarsku karakteristiku, koja se grafički ilustruje koristeći niz… »\nCrna Gora: Inflacija u julu 0,6 odsto\nMesečna inflacija u julu u Crnoj Gori, merena harmonizovanim indeksom potrošačkih cena (HICP), iznosila je 0,6 odsto, saopšteno je iz Monstata. Iz Monstata su kazali da su potrošačke cene u odnosu na isti mesec prošle godine bile u proseku više… »


Vlada: Javni dug 2,9 milijardi eura, osigurana stabilnost javnih finansija\nsubota avgust 17\nCrna Gora od ulaska u NATO obara turističke rekorde\nCrna Gora od ulaska u NATO, 2017. obara turističke rekorde i bilježi značajan rast turista iz država saveznica, saopštila je Vlada na svom Twitter nalogu.\nIsplata materijalnih davanja iz socijalne i dječje zaštite za jul počeće danas, najavljeno je iz Ministarstva rada i socijalnog staranja.\nMMF: Zemlje regiona broje 20 miliona ljudi, zajedničko tržište donijelo bi 17 milijardi eura BDP-a\nPrema analizama MMF-a i Svjetske banke, regionalne integracije u ekonomskom smislu i jedinstveno tržište u regionu donijeli bi godišnji rast veći od četiri posto, a na kraju i nominalno veći…\nUprava za saobraćaj je sa kompanijom Bemax potpisala ugovor za prvu fazu rekonstrukcije magistralnog puta Podgorica – Tuzi, koja podrazumijeva izgradnju bulevara na potezu od raskrsnice sa stočnom pijacom do…\nčetvrtak, 21 mart 2019 20:10\nVlada Crne Gore je, na danas održanoj 114. sjednici kojom je predsjedavao predsjednik Duško Marković, utvrdila Predlog zakona o izmjenama i dopunama Zakona o komunalnoj policiji.\nU raspravi je ocijenjeno da se Predlogom zakona unapređuje pravni okvir za organizovanje i djelovanje komunalne policije, u cilju efikasnijeg vršenja poslova iz njene nadležnosti i stvaraju dodatni uslovi za obezbjeđenje komunalnog reda u jedinicama lokalne samouprave, a time i djelotvornijeg rada organa lokalne samouprave u realizaciji njenih politika.\nDonijeta je Uredba o vrstama i načinu upotrebe carinskih obilježja. Uredbom je na inoviran način utvrđen veći izbor carinskih obilježja koja se upotrebljavaju u carinskim postupcima u različitim kategorijama robnog saobraćaja, što do sada nije bio slučaj. Novim rješenjima unaprijediće se procedure, poboljšaće se stepen sigurnosti u obezbjeđenju robe, što će pozitivno uticati na suzbijanje sive ekonomije i krijumčarenja, kao i bolju naplatu carinskih dažbina.\nVlada je usvojila Informaciju o pristupanju Crne Gore Evropskom Centru izvrsnosti za suprotstavljanje hibridnim prijetnjama, Helsinki, Kraljevina Finska. Centar promoviše suprotstavljanje hibridnim prijetnjama na strateškom nivou kroz istraživanje i obuku, i ima za cilj stvaranje mreže eksperata za sveobuhvatnu bezbjednost. Centar predstavlja značajnu podršku saradnji između EU i NATO-a koji su saradnju u oblasti suprotstavljanja hibridnim prijetnjama istakli kao jedan od prioriteta zajedničkog djelovanja. Budući da je suprotstavljanje hibridnim prijetnjama jedan od prioriteta Vlade, ocijenjeno je da bi članstvo Crne Gore u Centru pomoglo u eliminisanju rizika koji su produkt hibridnih uticaja na demokratske procese u Crnoj Gori i razvijanju otpornosti na negativne sajber, finansijske i energetske uticaje, kao i kampanje širenja dezinformacija i propagande. Razmjena iskustava i najbolje prakse u okviru Centra, kao i podrška koju bi Centar pružio naporima Crne Gore u izgradnji i jačanju nacionalnih kapaciteta su višestruko korisni u suprotstavljanju ovom bezbjednosnom izazovu.\nIzlazeći u susret potrebama i interesima dijaspore – crnogorskih iseljenika, Vlada je donijela Odluku o otvaranju Generalnog konzulata Crne Gore u Republici Turskoj, sa sjedištem u Istanbulu.\nVlada je donijela Strategiju za unapređenje kvaliteta života LGBTI osoba u Crnoj Gori 2019-2023 i Akcioni plan za implementaciju Strategije, za 2019. godinu koja, kako je naglašeno, predstavlja izraz kontinuiteta politike Vlade i njene posvećenosti unapređenju i zaštiti prava i sloboda LGBTI osoba.\nUsvojen je Izvještaj o javnom dugu Crne Gore na 31. decembar 2018. godine. U Izvještaju se navodi da je ukupni javni dug Crne Gore, na kraju prošle godine, iznosio 3.268,56 miliona eura ili 70,99 odsto procijenjenog BDP-a. Uzimajući u obzir depozite Ministarstva finansija, koji uključuju i 38.477 unci zlata, a koji su na kraju 2018. godine iznosili 276,83 miliona eura, neto javni dug Crne Gore je iznosio 2.991,73 miliona eura ili 64,97 odsto procijenjenog BDP-a. U diskusiji na ovu temu je naglašeno da je Vlada vođenjem dosljedne, konzistentne i odgovorne fiskalne politike osigurala kako stabilnost javnih finansija, tako i uslove za snažan ekonomski rast, što jasno pokazuje i nastavak pozitivnih trendova u ekonomiji u prva dva mjeseca tekuće godine. Najbolju potvrdu ovih ocjena predstavlja nedavno objavljeni Izvještaj agencije za kreditni rejting „Standard&Poors“ kojim je ponovo potvrdila izgled rejtinga naše zemlje označenog kao „stabilan“, uz očuvanje ocjene B+/B.\nVlada je usvojila Izvještaj o realizaciji plana redovnog i investicionog održavanja, rekonstrukcije i izgradnje državnih puteva za 2018. godinu i utvrdila Plan za 2019. godinu. kojim su predviđeni najprioritetniji radovi u cilju poboljšanja uslova, kao i bezbijednosti saobraćaja. Zakonom o budžetu Crne Gore za 2019. godinu planirano je da se za ovu svrhu utroši 45.087.263,25 eura.\nDonijet je Plan davanja koncesija u oblasti voda za 2019. godinu. godinu. Planom utvrđena su područja – lokaliteti na kojima se može vršiti koncesiona djelatnost, predmeti koncesija i rokovi za objavljivanje javnih oglasa za davanje koncesija na korišćenje dijela voda za potrebe flaširanja, korišćenje vode za tehnološke i slične potrebe pravnih lica u količini većoj od 86m³/dan, kao i uzgoj ribe u količini većoj od 150 t/god u privredne i druge svrhe.\nVlada je donijela Akcioni plan za kontrolu rezistencije bakterija na antibiotike u Crnoj Gori za period 2019 - 2020. godine. Planom je predviđeno da se brojne aktivnosti, u skladu sa planiranim finansijskim sredstvima i raspoloživim ljudskim resursima, realizuju kao redovne aktivnosti u okviru predviđenih mjera. Strateški ciljevi su usmjereni na promociju i prevenciju, unapređenje službi, kao i unapređenje kvalitetnih informacija na kojima se zasniva planiranje u ovoj oblasti kroz informacione sisteme i sprovođenje istraživanja.\nDonijet je i Akcioni plan za sprovođenje Nacionalne strategije prevencije štetne upotrebe alkohola i alkoholom uzrokovanih poremećaja u Crnoj Gori za period 2019. - 2020. godine, kao i Akcioni plan za 2019 - 2020 godinu za sprovođenje Strategije Crne Gore za sprječavanje zloupotrebe droga 2013 - 2020. godine.\nVlada je usvojila Izvještaj o stanju uređenja prostora u 2018. godini. Cilj ovog dokumenta je sagledavanje cjelovite i objektivne slike crnogorskog prostora kao najvažnijeg nacionalnog resursa. U izvještaju se ukazuje na probleme u prostoru, navode postojeća rješenja za poboljšanje stanja i ukazuje na mogućnosti daljih usmjerenja prostornog razvoja. Takođe, daje se uvid u procese koji koriste regionalne potencijale i doprinose smanjenju regionalnih razlika i promovišu ciljevi evropske teritorijalne kohezione politike.\nUsvojen je Izvještaj o aktivnostima za sprovođenje omladinske politike za 2018. godinu.Ministarstvo sporta i mladih je u 2018. godini opredijelilo 511.876,00 eura za implementaciju mjera i aktivnosti omladinske politike u okviru šest ključnih ciljeva definisanih Strategijom za mlade 2017 – 2021. i Akcionim planom za implementaciju Strategije za 2018. godinu, radi poboljšanja položaja mladih, njihovog aktivizma, mobilnosti, vještina i kompetencija mladih u svim oblastima njihovog društvenog djelovanja. Izvještaj o realizaciji Akcionog plana pokazuje da je od 95 aktivnosti u potpunosti realizovano 89, ili 93.7 odsto. Kroz realizaciju 96 projekata nevladinih organizacija iz oblasti omladinske politike u 2018. godini, obuhvaćeno je preko20 000 mladih koji su direktno učestvovali u realizaciji projektnih aktivnosti.\nVlada je usvojila Izvještaj o realizaciji Akcionog plana za sprovođenje Strategije za integraciju lica s invaliditetom u Crnoj Gori (2016-2020) za 2018. godinu. Akcionim planom za period 2018/2019 godinu planirano je ukupno 74 aktivnosti. U toku 2018. godine za realizaciju ili početak realizacije je prispjela 71 aktivnost, od čega je realizovano 28 aktivnosti, odnosno 40 odsto, aktivnosti koje su trenutno u toku realizacije ima 35, odnosno 49 odsto, dok je nerealizovanih aktivnosti 8, ili 11 odsto.\nUsvojen je i Izvještaj o stanju sistema zaštite i spašavanja u Crnoj Gori u 2018. godini koji će se, shodno članu 36 Zakona o zaštiti i spašavanju, dostaviti Odboru za bezbjednost i odbranu Skupštine Crne Gore.\nViše iz ove kategorije « Lučić: M:tel povećao broj korisnika za 30 odsto, spremni smo za dogovor oko Nove M Brković tuži državu, neće da plati pola miliona eura za koncesiju »


Loše vesti za Simeone, Slovenac ne nastupa protiv Juventusa!? - Sportske.net\nIzgleda da će odlični golman propustit premijeru Lige šampiona.\nMandžukić pred potpisom, jedan milion menja stvari?Mođi stao na stranu Kontea - "Sari uvek traži opravdanja!"Kada je gazda Fiorentine rekao da je Riberi bolji od Kristijana, sigurno je mislio na ovaj snimak!Dojadilo i Juventusu, prijavili policiji, hapšenja huligana po čitavoj Italiji!Ronaldo se rasplakao kad je video snimak\nAtletiko Madrid je doživeo prvi poraz ove sezone od strane Real Sosijedada, ali ono što može biti i veći problem za Simeonea jeste što se tokom gola koji je postigao Naćo Monreal, Jan Oblak i povredio. Slovenac je ubrzo morao i da napusti teren i ustupi svoje mesto Adanu.\nPrema španskim medijima deluje da će Jan Oblak propustiti meč u sredu, Atletiko na svom terenu dočekuje ekipu Juventusa na premijeri grupne faze Lige šampiona.\nŠto se tiče tima "stare dame", predstojeći meč će zasigurno propustiti Daglas Kosta koji će odsustvovati navodno dve nedelje. Ipak sa druge strane Miralem Pjanić je odradio individualni trening danas, tako da bi trebao biti spreman za jedan od derbija prve rune LŠ.


Da li su poplave u Severnoj Koreji uzrokovale štetu u nuklearnom postrojenju - Sputnjik Srbija\n07:02 20 April 2021\n10:09 13.08.2020 (osveženo 10:22 13.08.2020) Preuzmite kraći link\nOvo je saopštila istraživačka organizacija "38 Sever" koja nadzire Severnu Koreju.\nPostrojenje "Jongbjon" nalazi se na obali reke Kurjong, oko 100 kilometara severno od Pjongjanga. U tom postrojenju su nuklearni reaktori, postrojenje za preradu goriva i obogaćivanje uranijuma.\nU izveštaju grupacije ističe se da sve ukazuje na to da reaktor snage 5 MW za koji se veruje da proizvodi obogaćeni uranijum ne radi već određeno vreme, te da nije u funkciji ni "eksperimentalni reaktor za laku vodu" i da će zbog poplave najverovatnije biti ugašen.\n"Šteta na pumpama i ispumpavanju unutar skladišta predstavlja najveću pretnju po reaktore. Ukoliko reaktori rade, ako ne mogu da se ohlade, onda moraju da budu ugašeni", navodi se u izveštaju.\nJužnokorejsko Ministarstvo odbrane odbilo je da komentariše izveštaj američke istraživačke organizacije, ali je navelo da uvek prati događaje vezane za severnokorejski nuklearni i raketni program, te da održava blisku saradnju sa američkom administracijom, prenose mediji.\noštećenje, nuklearka, Severna Koreja


Zdravko Čolić na Zlatiboru za PRVI MAJ - PressLider.rs\nZdravko Čolić na Zlatiboru za PRVI MAJ\n25. aprila 2017. 25. aprila 2017. Marina Trmčić 1 Comment\nZlatibor – Koncert Zdravka Čolića biće održan za Kraljevom trgu na Zlatiboru 1. maja u 20 časova. Predstavnici TO “Zlatibor“ za prvomajske praznike najavljuju više od 12 000 gostiju, dok na sam 1. maj se očekuje da će Zlatibor posetiti oko 30 000 ljudi, rečeno je na danas održanoj konfernciji za medije u sali Biblioteke „Ljubiša R. Đenić“ u Čajetini.\ndirektor JP „Gold gondola Zlatibor Bojana Božanić, direktor TO Zlatibor Vladimir Živanović, predsednik opštine Čajetina Milan Stamatović, potpredsednik Arsen Đurić, FOTO: PressLider\n„Opština Čajetina je sa Turističkom organizacijom Zlatibor i ostalim javnim preduzećima pripremila spektakularan koncert Zdravka Čolića. Koncert će biti održan na letnjoj pozornici na Kraljevom trgu, i to 1. maja, sa početkom u 20 časova. Mi smo se organizacijom jednog ovakvog koncerta zaista potrudili da upotpunimo ponudu Zlatibora za vreme prvomajskih praznika, da damo zapravo više razloga ljudima koji su se odlučili da dođu na Zlatibor, ali i onima neodlučnim, da naprave pravi izbor i dođu na Zlatibor“, rekao je na današnjoj konferenciji za novinare, Vladimir Živanović, direktor Turističke organizacije Zlatibor.\n← Energični Girls, Boys & Toys u Velvetu\nKnjiževno veče Mirka Demića u Domu kulture →\nJedna misao o “Zdravko Čolić na Zlatiboru za PRVI MAJ”\n25. aprila 2017. at 23:14\nJedva čekam, Čola je legenda


JCI Novi Sad – Miodrag D. Jovanović\nZavršio „V beogradsku gimnaziju“ i Srednju muzičku školu ”Stanković”, kao i Fakultet muzičke umetnosti u Beogradu ( gudački odsek – violina ).\nPevanje učio na Fakultetu Muzičke Umetnosti u Beogradu, kao i na Državnom Konzervatorijumu ”Giuseppe Verdi” u Milanu ( Italija ). Usavršavao se privatno kod poznatih vokalnih pedagoga u Milanu i Pjaćenci ( Piacenza ). Magistrirao na odseku za solo – pevanje Fakulteta Muzičke Umetnosti u Beogradu ( klasa red. Prof. Radmile Bakočević ).\nDobitnik je nagrade na FMU za najperspektivnijeg mladog operskog pevača iz Fonda ”Danica Mastilović”.\nJedan je od pobednika na Međunarodnom Konkursu ”Puccini e il suo tempo” u Milanu 1993 godine, kao i finalista Međunarodnog Konkursa ”Flaviano Labo’” u Pjaćenci iste godine.\nGodine 2006 dobio nagradu Narodnog pozorišta za poseban doprinos Operi NP na mestu direktora Opere NP.\nGodine 2007 dobio bijenalnu nagradu Opere i teatra „Madlenianum“ za vrhunsku umetničku kreaciju u operi „Hofmanove priče“ Ž.Ofenbaha (Lindorf, Kopelijus, Mirakl i Dapertuto). Iste godine dobio godišnju nagradu Narodnog pozorišta za ostvarenu ulogu Tonia u operi „Pajaci“ R.Leonkavala.\nJedno vreme radio kao profesor violine i kamerne muzike pri SMŠ ”Dr.Vojislav Vučković” u Beogradu. Preselivši se u Italiju radio kao profesionalni violinista u različitim kamernim i opersko – simfoniskim sastavima i orkestrima na severu Italije.\nOd decembra 1989 do februara 2002 uživao status slobodnog umetnika (vokalnog soliste). Trenutno je član Opere Narodnog Pozorišta u Beogradu u svojstvu Prvaka. Od aprila 2005 do novembra 2006 godine bio na mestu direktora Opere NP u Beogradu.\nNastupao na različitim operskim i koncertnim scenama širom zemlje ( Beograd, Novi Sad, Niš, Smederevo i td.) i sveta ( SAD, Nemačka, Austrija, Švajcarska, Italija, Rumunija, Moldavija, Grčka, Slovenija, Makedonija, Koreja i td.), pevajući uloge prvog baritonskog faha.\nGodine 2014. dobio Nagradu Narodnog pozorišta za najbolje individualno premijerno umetničko ostvarenje za sezonu 2013/2014 (za ulogu Holanđanina u predstavi „Leteći Holanđanin“)\nGodine 2017. dobio Nagradu “Zlatni beočug” Kulturno-prosvetne zajednice Srbije


I dalje kasne plate zaposlenima u kulturi?\nPočetak/Društvo/I dalje kasne plate zaposlenima u kulturi?\nSamostalni sindikat zaposlenih u kulturi grada najavio je tužbe ukoliko se ne ispoštuje dogovor vezano za isplatu zaostalih zarada i jubilarnih nagrada.\nU gradu kažu da čine sve kako bi već u februaru mesecu uskladili isplate zaposlenih u kulturi sa isplatama zarada u gradskoj upravi.\nBorba Samostalnog sindikata zaposlenih u kulturi za isplatu zaostalih zarada traje od 2013. godine kada je i poremećena dinamika isplate.\nU Sindikatu kažu da su posle sastanka sa najvišim rukovodstvom grada 5. decembra dobili obećanje da će svi dugovi prema radnicima biti izmireni do kraja godine.\nTaman kad su se ponadali da je njihovim mukama došao kraj došlo je do preokreta, kaže Slobodan Miljković, predsednik Gradskog odbora Samostalnog sindikata zaposlenih u kulturi.\n“Sredinom meseca smo obavešteni da neće moći sve da se izmiri do kraja decembra, već će isplatiti samo jubilarne nagrade, a u januaru mesecu dva decembarska dela i zaostatak iz 2013. godine. Međutim, niti su nam svima isplaćene jubilarne nagrade, a od 16. decembra do 16. januara primili smo samo četvrtinu novembarske zarade”, rekao je Slobodan Miljković.\nMiljković objašnjava da su oni koji imaju minimalnu zaradu za 30 dana primili samo 5 hiljada dinara. Ukoliko neko ima kredit taj iznos je još manji. Tako da se dogodilo da je jedna njihova koleginica mogla da podigne sa računa samo 600 dinara za čitav mesec.\nGradska većnica resorno zadužena za kulturu, Jelena Mitrovska kaže da u gradu rade na tome da se isplati sve što je zaostalo.\nOčekuju da će se već tokom februara meseca uskladiti dinamika isplate zarada zaposlenih u ustanovama kulture i u gradskoj upravi, što je i bio jedan od zahteva Samostalnog sindikata.\n“Ostalo je neisplaćeno još 5 jubilarnih nagrada za koje će uplata na račun ustanova leći tokom dana. Što se tiče isplate zarada ostao je dug za prvi i drugi deo decembra. U narednih nekoliko dana isplatićemo prvi deo decembra, a do početka februara i drugi”, izjavila je Jelena Mitrovska.\nU Sindikatu kažu da su pre nekoliko dana krenuli sa podnošenjem tužbi za jubilarne nagrade a u februaru će tužiti za kamatu zbog kašnjenja zarada, ukoliko Grad ne ispoštuje dogovor.\njubilarne nagrade Niš plate radnici u kulturi sindikat


Borko Stefanović: Djilas povukao odgovoran, hrabar potez, SSP je nesumnjivo opozicija\nBeta 19. aprila 2022. 19:25\nZamenik predsednika Stranke slobode i pravde (SSP) Borko Stefanović izjavio je danas da je lider SSP Dragan Djilas sastankom sa predsednikom Srbije i Srpske napredne stranke (SNS) Aleksandrom Vučićem povukao odgovoran i hrabar potez, a da je SSP uprkos tom sastanku i dalje „nesumnjivo“ opozicija.\n„Stranka slobode i pravde nesumnjivo je opozicija, stranka koja je najžešća moguća opozicija. Možemo mi da menjamo način prenošenja poruke, ali suštinski je naša politika, program i ono što šaljemo gradjanima povratak normalnosti u zemlju… i stvaranje mogućnosti da narod živi normalno i da Srbija bude članica Evropske unije (EU)“, rekao je Stefanović za Radio-televiziju Vojvodine (RTV).\nIstakao je da smatra da je Dragan Djilas povukao odgovoran, državnički hrabar potez, potez ne bez rizika.\nKako je naveo, u SSP su smatrali da je bolje da „stvar pokušaju“ sa onim ko „nažalost jedini“ donosi odluke odnosno da je sastanak sa Vučićem jedini odgovoran potez u situaciji kada, kako je istakao, znamo tri godine da su institucije u ovoj zemlji zarobljene.\nStefanović je dodao da je Djilas na sastanak otišao kao lider SSP a ne kao član koalicije Ujedinjeni za pobedu Srbije, navodeći i da su članovi koalicije znali da će Djilas taj sastanak zatražiti.\nPrema njegovim rečima, većina gradjana glavnog grada glasala je za promenu aktuelne vlasti i za to je neophodno da se opozicija izbori na sve načine.\nPrema njegovim rečima, SSP radi prethodne tri godine radi na ujedinjavanju opozicije, a da je gledala sopstveni interes – povukli bi mnogo drugačijih poteza prethodne tri godine.\n„Gradjani su tražili da se opozicija ujedini, to su pokazale većina anketa“, rekao je Stefanović.\nZamenik predsednika SSP naglasio je da ta stranka podnosi prigovore i da sastanak sa liderom SNS nije jedini potez koji su načinili kako bi „odbranili volju gradjana“.\nOn je dodao i da je pitanje ulice legitimna stvar, navodeći da je opozicija to „probala“ više desetina puta ovih godina ali da znaju da gradjani Srbije ako žele da izbornu volju brane na ulici – izaći će i ne treba niko da ih zove.\nBorko Stefanović je rekao i da u Srbiji nikada nije manjkalo konstruktivne opozicije – osvrćući se na istoriju i sadašnji trenutak, naveo je da ima mnogo partija koje bi u svemu mogle da se podvedu pod tu definiciju konstruktivne opozicije, ali da SSP to „svakako nije“.


MaxBet osvaja Vidovdanski turnir treći put zaredom – MaxBet\nNaslovna / Novosti iz MaxBeta / MaxBet osvaja Vidovdanski turnir treći put zaredom\nMaxBet osvaja Vidovdanski turnir treći put zaredom\nUtakmicom za treće mesto i finalnim utakmicama u svim kategorijama sinoć je u Lebanu završen tradicionalni Vidovdanski turnir u malom fudbalu. Treću godinu za redom najbolja je bila ekipa MaxBet-a iz Bošnjaca.\nEkipa “MaxBet“ iz Bošnjaca pobedila je sinoć u finalu Vidovdanskog turnira u malom fudbalu, koji se održava u Lebanu, ekipu „Anisa hem“ iz Cekavice rezultatom 5:1. Ovo je treći put zaredom kako naši momci osvajaju turnir.\nVeliki pehar koji je inače prelazan, ipak će ostati u bogatim vitrinama MaxBet grupacije. Po propozicijama takmičenja, ekipa koja osvoji turnir tri puta u nizu zadržava ga u svom vlasništvu.\nPovezane vestiizdvojenomali fudbal


SJ: KRIK u Srbiji dobio pretnju smrću na Tviteru - NUNS\nMreža za istraživanje kriminala i korupcije (KRIK), redakcija koja izveštava o kriminalu i korupciji u Srbiji, dobila je pretnju smrću, u sredu, 1. decembra na svom Tviter nalogu.\nBojana Jovanović, istraživačka novinarka i zamenica urednika KRIK-a, rekla je za Mrežu SafeJournalists da je, prema njenom mišljenju, „razlog te pretnje definitivno tekst koji su danas objavili o tome da je sin predsednika države , Danilo Vučić, menadžer je jednog od najtraženijih mladih fudbalera Dušana Vlahovića, iako je pretnja napisana pod sasvim drugim člankom“.\n„Povod za to je tvrdnja provladinih tabloida da se radi o napadu na predsednika i njegovu porodicu. To je definitivno posledica loše atmosfere u društvu koju stvaraju vlast i njeni mediji“, rekla je ona.\n„Istraživački novinari u Srbiji postaju meta svih vrsta besnih ljudi koji od visokih državnih zvaničnika čuju da su novinari izdajnici. Ova pretnja mora biti sankcionisana, ali i svet treba da bude svestan problema sa kojima se suočava novinarska profesija u Srbiji“, rekao je on.\nNovinari KRIK-a su vrlo često meta pretnji, uvreda ali i krivičnih dela poput provale. Tri novinarke KRIK-a su žrtve provale, ali su sva tri slučaja još u predistražnom postupku.\nNaša mreža već duže vreme upozorava da se protiv ovog medija vodi opasna kampanja koju vode provladini tabloidi, a ponekad podržavaju poslanici Skupštine Srbije i visoki državni funkcioneri. Takođe, primećujemo da institucije ne reaguju dovoljno efikasno na orkestrirane napade na ovaj medij.\nMreža SafeJournalists, koja predstavlja više od 8.200 medijskih profesionalaca na Zapadnom Balkanu, pridružuje se svom članu NUNS-u u osudi ove pretnje smrću. Zahtevamo od srpske policije i tužilaštva da što pre procesuiraju osobu koja stoji iza pretnje.\nSkopjle – Beograd – Podgorica – Priština – Sarajevo – Zagreb, 1. decembar 2021.\nKRIK, Pretnja, Srbija, Tviter


Goran Čomor:“Uspeh nam je u krvi“! – Balkan Life\nGoran Čomor:“Uspeh nam je u krvi“!\nAutor Dragan 17. oktobra 2016., 00:00 2.1k pregleda 150 glasova\nUspeh nikada ne ide sam.Kažu da ukoliko ste Vi uspešni, onda je velika verovatnoća i da ljudi iz Vašeg okruženja takođe budu uspešni u onome što rade.Čini se da se to najbolje vidi u slučaju uspešnog i popularnog voditelja Gorana Čomora, koji može da se pohvali onom starom da na mlađima svet ostaje.\nAko je suditi po dosadašnjim uspesima mladjih naraštaja familije Čomor, Goranov uspeh će vrlo brzo biti prevaziđen.Njegova bratanica Ivona je pre nekoliko dana diplomirala arhitekturu, dok bratanac Kristijan završava četvrtu godinu, takođe arhitekture.S’druge strane, Jelena je stjuardesa, a da iver ne pada daleko od klade, kako bi stariji rekli, Goranov stariji sin Luka se sprema za upis na fakultet, a odlučio se za tv produkciju i menadžment.\nAko se uzme u obzir da će Luka upisati tv produkciju, možemo zaključiti da će on krenutiti tatinim stopama, a kada uzmemo u obzir sve navedeno, dolazimo do zaključka da je u familiji Čomor uspeh neizbežan, obzirom da se radi o veoma uspešnoj familiji ili kako se Goran jednom prilikom našalio, rekavši da im je uspeh izgleda u krvi!\nPrethodni članak (FOTO) Bila je zvezda prvog srpskog RIJALITIJA, a onda se POSVETILA PORODICI. Evo kako danas izgleda!\nNaredni članak TANJA SAVIĆ ŽRTVUJE KARIJERU: Hoću da rodim još dvoje dece!\n(FOTO) Bila je zvezda prvog srpskog RIJALITIJA, a onda se POSVETILA PORODICI. Evo kako danas izgleda!\nTANJA SAVIĆ ŽRTVUJE KARIJERU: Hoću da rodim još dvoje dece!


Kako se pere novac u Srbiji: Šampinjoni i stanovi | Nova Ekonomija\nNeformalni sektor ekonomije u Srbiji iznosi 27 odsto BDP što kriminalnim akterima pomaže da novac koji zarade na ilegalnim tržištima prebace u zvanične legalne tokove. U Srbiji i Albaniji primetan je jak građevinski sektor gde u poslednje vreme dolazi do velikog porasta cena stanova. Tri mesta gde su primetne veće cene su Zemun, Subotica i Niš, rečeno je na konferenciji "Ilegalne ekonomije: organizovani kriminal i korupcija na Zapadnom Balkanu".\n"Poslednjih godina pojavljuju se nove tipologija pranja novca i ono što je važno da kriminalne grupe sa Zapadnog Balkana ne ograničavaju svoje operacije samo na Zapadni Balkan, pa se pretpostavlja da veliki procenat onoga što zarade ide preko", rekao je Saša Đorđević iz Globalne inicijative za borbu protiv transnacionalnog organizovanog kriminala.\nOn kaže da je, pre svega u Albaniji i Srbiji, primetan "jak građevinski sektor" gde dolazi do velikog porasta cena. "Kvadrat stana na Novom Beogradu je bio 1200-1300 evra, a sada je cena duplo viša", navodi Đorđević.\nPrelazak na mrežu zbog Kovida 19 bi mogao biti trend i u Srbiji gde se tokom 2020. povećala razmena, kupovina i iskopavanje kriptovaluta.\nKod nas se nigde ne trażi ozbiljno poreklo novca (posebno kod primarnih investicija) i kao u severnoj makedoniji svaka uplata i transakcija iznad 500 eur samo elktronski to je onda rešen i vladavine prava ,reforma pravosudnog sistrma i sloboda medija.


Valjevo će dobiti novi vrtić, ako... Biće i univerzitetski centar, možda | Kolubarske\nKonferencija za novinare (Gojković i Ružić) (foto: Đorđe Đoković)\nValjevo će dobiti novi vrtić, ako... Biće i univerzitetski centar, možda\nUkoliko Svetska banka da novac, Grad na vreme obezbedi građevinsku dozvolu i neophodnu dokumentaciju, i ako sve odluke budu donete u razumnom roku, Valjevo će dobiti novi vrtić. Ovo je izjavio Branko Ružić, ministar prosvete, nauke i tehnološkog razvoja nakon razgovora sa čelnicima Valjeva.\nNaglasio je, da je "manjak kapaciteta za našu najmlađu starosnu dob gorući problem", uz podsećanje da je na listi čekanja u valjevskoj Predškolskoj ustanovi trenutno 458 mališana.\nBranko Ružić (Foto: Đorđe Đoković)\nMinistar Ružić je novinarima saopštio da još uvek nije obezbeđen novac za izgradnju novog vrtića, ali "ono što je bila namera, a tako će i ostati, jeste da Ministarstvo prosvete, nauke i tehnološkog razvoja, u saradnji sa gradom Valjevom, praktično izdejstvuje da se iz kredita Svetske banke opredele sredstva za izgradnju novog objekta, koji će imati kapacitet od oko 280 mesta".\n"Mi smo u razgovorima sa Svetskom bankom već dogovorili da možemo da izmenimo neki redosled lokalnih samouprava po listi prioriteta, a svakako Valjevo jeste na vrhu te rang liste. Sa visokim stepenom uverenosti mogu da kažem da je sasvim izvesno da će ta sredstva biti obezbeđena. Mislim da ćemo uspeti u tome, ali će to svakako zavisiti od Gradske uprave, od toga da li će na vreme izaći sa građevinskom dozvolom i ostalom dokumentacijom. Sama vrednost novog objekta je preko milion i po evra", rekao je ministar Ružić.\nNa pitanje Kolubarskih.rs kako zna da će novi objekat koštati 1,5 miliona evra s obzirom na to da projekat još uvek nije urađen, ministar Ružić je objasnio da je projektno-tehnčka dokumentacija ranije urađena.\n"Trebalo bi da prođe jednu reviziju, imajući u vidu i promenu cena što se tiče samog materijala bilo gvožđa ili nekog drugog potrebnog materijala za izgradnju. Tadašnja procenjena vrednost je bila oko 145 miliona dinara. Uzimajući u obzir da treba da se uradi revizija, što podrazumeva i više cene, možda će to biti milion i po evra, možda i 1,7 milona evra... Kada bude bila urađena projektno-tehnička dokumentacija svakako ćete transparentno dobiti informaciju koja je to vrednost", odgovorio je Ružić.\nUpitan kada je urađen projekat novog vrtića, koji do sada niko nije pominjao, a koji treba da prođe reviziju, gradonačelnik Lazar Gojković je objasnio da smo projekat dobili na poklon od grada Beograda. "Taj projekat vrtića je urađen pre više od deset godina za jednu lokaciju u Beogradu koja je identična ovoj lokaciji koju smo mi opredelili, a to je ispod Vatrogasnog doma, padina prema Naselju Sretena Dudića", rekao je Gojković.\nLokacija za novi vrtić (Foto: Đorđe Đoković)\nOčigledno je da se za tu lokaciju gradsko rukovodstvo opredelilo iz dva razloga; prvi je to što je parcela u vlasništvu Grada, a drugi je to što jedino na tom mestu može da bude izgrađen objekat prema projektu koji je donirao grad Beograd.\nNova vlast, nove ideje\nNamerom novog rukovodstva da se gradi novi vrtić, pale su u vodu odluke i planovi bivšeg rukovodstva da stara zgrada OŠ "Milovan Glišić" u Brđanima bude adaptirana u vrtić, kao i da se dogradi objekat "Bambi" u Kolubari 2, čime bi se rešio problem manjka vrtića u dva valjevska najveća naselja.\nPodsećamo, u julu 2019. godine Skupština grada je donela Odluku o prenosu prava korišćenja zgrade OŠ "Milovan Glišić" Predškolskoj ustanovi "Milica Nožica". Tada je rečeno "da će se, nakon adaptacije i rekonstrukcije stare škole, u velikoj meri rešiti problem nedostatka smeštajnih kapaciteta predškolske ustanove".\nPodsećamo i da je 2018. godine, prema rečima tadašnjeg direktora valjevskih vrtića Zlatomira Markovića, "projekat za dogradnju obdaništa 'Bambi' u Kolubari 2 predat Ministarstvu prosvete, i čeka se raspodela sredstava koja su predviđena kreditom Svetske banke".\nGradonačelnik Valjeva Lazar Gojković potvrdio je da je postojala ideja da oba projekta budu realizovana. "Ali kada smo sagledali sve, mislim da je izgradnja novog obdaništa ipak bolja opcija. Što se tiče objekta stare škole 'Milovan Glišić', sigurno ćemo pronaći neko adekvatno rešenje. Možda upravo ovo što je ministar Branko Ružić nagovestio da Valjevo bude unverzitetski centar, pa zašto to ne bio bio objekat koji će se koristiti u te svrhe", rekao je gradonačelnik Gojković.\nMinistar Ružić je rekao da "Valjevo zaslužuje da u dogledno vreme postane univerzitetski centar, pre svega okrenut ka aspektu koji je ovde zastupljen, a to je poljoprivreda, ali i ekologiji koja je sada postala veoma važna tema".\nA do tada, dok Valjevo ne postane univerzitetski centar, stara zgrada OŠ "Milovan Glišić" u Brđanima biće prazna, jer očigledno da gradsko rukovodstvo nema ideju šta bi tu moglo "zanimljivo i korisno da se smesti", niti ko bi to mogao da finansira.\nSkupština prihvatila Pre 4 sati 7 minuta\nNa prijemu u Gradskoj kući Pre 4 sati 7 minuta


Sporazum s Iranom simbol Obaminog mandata\nBeta 15. jula 2015. 23:15\nKandidati iz republikanskih redova za budućeg američkog predsednika oštro su kritikovali sporazum svetskih sila s Iranom koji bi mogao biti jedan od simbola pristupa svetskoj politici sadašenjeg predsednika Baraka Obame.\nKoličina vremen i političkog kapitala koji je Obama uneo u pregovore s Iranom podgrejali su spekulacije da je previše uložio da bi prosto otišao s pregovaračkog stola, a kamoli napravio kompromis o konačnom dogovoru, ocenjuje agencija Asošiejtid pres.\nObama je odobrio tajne pregovore s Iranom 2012. posle skoro dve godine formalnih pregovora u kojima su učestvovali i Velika Britanija, Francuska, Nemačka, Rusija i Kina. Obaminim pristupom Iranu, odnosi SAD s Izraelom su dosegli najniži nivo u istoriji i produbili tenzije u Kongresu.\nPored samog značaja iranskog nuklearnog programa, pregovori s Teheranom kao da predstavljaju više od prostog nastojanja da se nađe dogovor, navodi AP i dodaje da oni pokazuju opredeljenje Obame da se čak i najžešći neprijatelji Amerike mogu regulisati diplomatskim i ekonomskim pritiskom umesto vojnom snagom.\n„To predstavlja srž onoga šta je on i šta njegovo predsedništvo predstavlja. Njemu je potrebno da potvrdi taj pristup“, rekla je bivša zvaničnica Bele kuće i Pentagona.\nIzrazito negativan stav republikanskih pretendenata mogao bi da im donese poene među konzervativnim glasačima u nadmetanju za nominaciju Republikanske partije, ali je pitanje koliko će im to doneti koristi na odmeravanju s demokratskim rivalom pred novembarske izbore 2016. godine, anvodi AP.\nZa razliku od republikanaca, favoritkinja za demokratsku nominaciju Hilari Klinton brzo je prihvatila dogovor s Iranom i javno i privatno u nizu sastanaka s demokratskim kongresmenima. Ona je juče rekla da je na osnovu viđenih dokumenata prihvatila sporazum za koji ocenjuje da će učiniti bezbednijim SAD, Izrael i arapske partnere Vašingtona.\nS druge strane republikanac Skot Voker je rekao da će sporazum biti „zapamćen kao jedan od najgorih američkih diplomatskih neuspeha“. Marko Rubio je, kao i Voker, poručio da će poništiti sporazum ako bude izabran jer podriva američku nacionalnu bezbednost.\nDžeb Buš je rekao da su Obamini postupci „naivni i pogrešni“ i da je Iran legitimizovan kao zemalja na pragu nuklearnog oružja što destabilizuje Bliski istok. Rand Pol, koji je skeptičan po pitanju američkog mešanja na Bliskom istoku, rekao je da je dogovor „neprihvatljiv“ i da će glasati protiv njega.


“Boksitova” farma proizvodiće oko osam miliona konzumnih jaja - Glas Srpske\nSrna 31.03.2020 11:34\nMILIĆI - Na milićkoj Farmi za proizvodnju konzumnih jaja u toku je useljavanje jata od 100.000 koka nosilja, nakon čega će ta jedinica, u kojoj ih se već nalazi 200.000, dostići pun proizvodni kapacitet, saopšteno je danas iz Kompanije “Boksit”.\nU saopštenju je navedeno da će po dostizanju punog kapaciteta nosivosti novouseljenog jata mjesečna proizvodnja konzumnih jaja, sa sadašnjih 5,5 miliona, iznositi oko osam miliona komada jaja.\n“Koke nosilje su odgajane na Farmi preduzeća Mileks koje, osim savremenih objekata za uzgoj, raspolaže i savremenom Fabrikom za proizvodnju hrane. Jednodnevne piliće Mileks uvozi iz Češke, pa ih nakon odgoja koji traje 16 nedjelja isporučuje Boksovoj farmi”, navedeno je u saopštenju.\nU “Boksitu” ističu da je proizvodnja konzumnih jaja, u proizvodnom lancu od uzgoja pilića do isporuke tržištu, tehnološki veoma složen, zdravstveno zahtjevan i tržišno osjetljiv proces.\n“Savremena oprema i tehnologija, od proizvodnje hrane, uzgoja, procesa proizvodnje konzumnih jaja, klasiranje i pakovanje, stručni kadar i višegodišnje bogato iskustvo, doprinijeli su da su konzumna jaja proizvedena u Boksitu tražena i cijenjena na domaćem i stranom tržištu”, navedeno je u saopštenju.\nPribližno jedna polovina proizvodnje konzumnih jaja izvozi se na tržišta Srbije i Crne Gore.


U Narodnom frontu će od sada moći da se čuvaju embrioni\nNarodni front je dobio i banku u kojoj će moći da se čuvaju embrioni parova koji iz prvog pokušaja nisu mogli da ostvare potomstvo.\nOdeljenje za vantelesnu oplodnju GAK “Narodni front” dobilo je najsavremeniju opremu, te se sada može očekivati da uspešnost tih procedura bude veća, a parovima je omogućeno da u toj klinici čuvaju embrione za svaki naredni pokušaj, ukoliko prvi ne bude uspešan.\nMinistara zdravlja Zlatibor Lončar rekao je da u Srbiji ima oko 400.000 parova koji imaju problem da dobiju dete i da je to svetski problem koji se stalno povećava. Država je, kako kaže, preduzela brojne mere kako bi se takvim parovima izašlo u susret, te su tako obezbeđena tri pokušaja vantelesne oplodnje o državnom trošku i starosna granica pomerena je sa 40 na 42 godine.\n“Radimo na tome da se omogući o trošku države i više od tri pokušaja, ali hoćemo da sredimo sistem, da možemo da kontrolišemo koliko je novca uloženo i koja je uspešnost, odnosno koliko je beba rođeno”, pojasnio je on. Narodni front je, dodaje, dobio najnoviji i najbolji centar u Srbiji, što ih obavezuje da imaju i najbolje rezultate u Srbiji.\n“Pratićemo uspešnost ove klinike, a mera za uspeh su rođene bebe”, rekao je ministar i dodao da je do sada u Narodnom frontu rađeno godišnje oko 300 takvih porocedura, a da će se nastojati da se taj broj poveća i bude između 500 i 600 procedura.\nNarodni front je dobio i banku u kojoj će moći da se čuvaju embrioni parova koji iz prvog pokušaja nisu mogli da ostvare potomstvo. To će im omogućiti da ne moraju da ponavljaju teške procedure stimulacije koje su bile zdravstveno teške i rizične. U privatnim klinikama parovi su do sada morali da plaćaju čuvanje, dok će u Frontu biti o trošku države.\nDirektor GAK Narodni front Željko Miković kaže da sada imaju najsavremenije Odeljenje za vantelesnu oplodnju u državi i da se uslovi rada izjednačavaju sa radom u svetskim centrima, te da se očekuje i uspešnost na tom nivou.\n“Uspešnost vantelesne oplodnje u Narodnom frontu do sada je bila oko 30 odsto, a računamo da bi sada mogla da bude oko 35 odsto. To je maksimum koji postoji u svetu, više od toga ne može da se postigne”, naglasio je on.\nTagovi :beba iz epruvete, embrioni, GAK "Narodni front", lečenje neplodnosti, treći pokušaj vantelesne oplodnje, vantelesna oplodnja


Eko pogled na naš grad\nU Domu kulture održana je manifestacija „Eko pogled na naš grad“ u organizaciji Opštinske uprave opštine Gornji Milanovac posredstvom Kancelarije za zaštitu životne sredine.\nCilj ove manifestacije je predstavljanje prirodnih potencijala opštine Gornji Milanovac i promovisanje budućih aktivnosti u oblasti zaštite životne sredine.\nNa početku manifestacije okupljenima se obratio načelnik Opštinske uprave opštine Gornji Milanovac Aleksandar Jevtović.\n„Poštovani nastavnici i profesori, dragi učenici, predstavnici javnih preduzeća i ustanova, dobitnici priznanja, dame i gospodo, zadovoljstvo mi je da vas pozdravim u ime opštine Gornji Milanovac.Opština Gornji Milanovac prepoznala je značaj timskog rada na rešavanju problema zaštite i unapređenja životne sredine, što je i glavni razlog pokretanja Manifestacije ''EKO pogleda na naš grad''. Ovom manifestacijom se zaokružuju aktivnosti na polju ekologije i zaštite životne sredine Opštinske uprave u 2017. godini i najavljuju nove u 2018.godini. Pod pokroviteljstvom Kancelarije za zaštitu životne sredine Opštinske uprave, u 2017.godini realizovane su mnoge aktivnosti:prolećna i jesenja akcija ''Očistimo grad i opštinu'' uz učešće nastavnika i učenika osnovnih i srednjih škola, JKP ''Gornji Milanovac'', javnih ustanova, privrede, nevladinih organizacija i medija; čišćenje i sanacija 21 divlje deponije u gradu i na seoskom području.Ukupno je uklonjeno 475 m3 otpada iz prirode. Vrednost radova je 1.496.000,00 dinara, a sve je plaćeno iz Fonda za zaštitu životne sredine; sa područja svih seoskih Mesnih zajednica vršilo se redovno odvoženje smeća preko JKP ''Gornji Milanovac'',o trošku Opštinske uprave, u vrednosti od 9 miliona dinara obezbeđenih iz Fonda za zaštitu životne sredine, čime se rešava problem otpada na seoskom području kroz pravilno deponovanje istog na deponiju ''Vujan''; Opštinska uprava finansira i delatnost zoohigijene u skladu sa Odlukom o zoohigijeni, gde se u saradnji sa ovlašćenim operaterom neškodljivo uklanjaju životinjski leševi i organizuje transport i stručno upravljanje organskim otpadom; Opštinska uprava Gornji Milanovac podržala je učešće dece iz OŠ ''Takovski ustanak'' Takovo na republičkom takmičenju iz oblasti zaštite životne sredine-Ekokviz, i time bila jedina opština učesnik ovog kviza pored tri grada: Beograda, Zrenjanina i Vranja; za Monitoring kvaliteta parametara životne sredine Opštinska uprava je izdvojila 1.200.000,00 dinara za merenje kvaliteta voda sa 5 javnih česmi: Ždreban, Svračkovci, Mlakovac, Majdan i Savinac, merenje nivoa buke na 12 lokacija u gradu i ispitivanje i praćenje kvalitet vazduha, svakodnevno, u zoni centra grada. Svi podaci su javno dostupni na sajtu opštine“, rekao je načelnik Opštinske uprave.\nDodao je da je opština Gornji Milanovac prepoznatljiva po svojim kulturnim, istorijskim, prirodnim i turističkim vrednostima i lepotama, a cilj je da bude i lider zdrave životne sredini bez divljih deponija i smeća, sa čistim vodama i odgovornom proizvodnjom.\n„Zato svi moramo biti deo tima koji dobija bitke za zdravlje i radost naše dece.Razvijajmo ekološku svest, pre svega kod dece, jer samo tako možemo stvoriti zdraviju sredinu za život“, rekao je Jevtović.\nU programu su učestvovali JP „Srbijašume“, Muzej rudničko-takovskog kraja, JKP „Gornji Milanovac“, Hor OŠ „Kralj Aleksandar I“, Predškolska ustanova „Sunce“ i Kulturni centar.\nZamenica predsednika opštine Jadranka Dostanić uručila je zahvalnice i poklone zaslužnim preduzećima, ustanovama i pojedincima sa teritorije opštine Gornji Milanovac za istaknute aktivnosti u oblasti zaštite životne sredine u toku 2017. godine. Priznanja su dobili: JP „Srbijašume“ - Šumska uprava Gornji Milanovac, Muzej rudničko-takovskog kraja, JKP „Gornji Milanovac“, preduzeće „Foka“ d.o.o, OŠ „Takovski ustanak“ Takovo, Dragana Nikitović, Hor i orkestar OŠ „Kralj Aleksandar I“, Predškolska ustanova „Sunce“ i Kulturni centar.


LEASING I ZA STANOVE\nMinistarstvo ekonomije i regionalnog razvoja je pokrenulo inicijativu o mogućnosti kupovine stanova na lizing. "Kupovina stanova na lizing bi, pored stambenih kredita, omogućila veću tražnju za stanovima u zemlji", ocenio je Dinkić. Sastanku u Vladi Srbije prisustvovali su premijer Mirko Cvetković, ministar životne sredine i prostornog planiranja Oliver Dulić, državni sekrtar ministarstva finansija Vuk Đoković, predstavnici Privredne komore Srbije i oko 30 građevinskih kompanija.\nDinkić je rekao da građevinska industrija u Srbiji ima dva osnovna problema - malu domaću tražnju zbog ekonomske krize, ali i neefikasnu administraciju koja koči razvoj domaće industrije. Prema njegovim rečima, problem neefikasne administracije se može rešiti. Ako u Novom Sadu mogu da izdaju građevinske dozvole za 60 dana ili ako Amerikanci za gradnju ambasade mogu da dobiju ekspresnu dozvolu, zašto ne bi mogli i ostali u Srbiji da građevinsku dozvolu dobiju brzo i lako, zapitao se Dinkić. Dinkić je najavio da će uskoro biti određene lokacije za izgradnju jeftinih stanova u Srbiji, na osnovu vladine uredbe o izgradnji 10.000 stanova.\nMinistar Dulić je rekao da je sa predstavnicima građevinskih firmi razgovarao o promeni novog Zakona o planiranju i izgradnji, naročito o izdavanju građevinskih dozvola, o poreskim olakšicama u građevinarstu, kao i o zajedničkim nastupima građevinskih preduzeća na domaćem i inostranom tržištu.\nPredstavnik Odbora za građevinatrstvo PKS Goran Dugandžija rekao je da su investitori za samo nekoliko dana, pokazali interesovanje za izgradnju stanova u Srbiji, ukupne površine oko 150.000 metara kvadratnih. Predstavnik građevinskog preduzeća "Montera" Dragan Kopčalić izrazio je uverenje da će problemi u građevinarstvu ove godine biti prevaziđeni.


Follow The Signs | Before After\nRadionica Proto predstavlja najnoviju kolekciju jedinstvenih novogodišnjih poklona i poziva vas da do kraja godine pratite znakove dobre energije i dođete u restoran „Od usta do usta“, 20. decembra, od 18 časova.\nNa licu mesta, dobro raspoloženi domaćini, zajedno sa Ksenijom Pantelić, Monikom Lang i Nikolom Velickim, dočekivaće goste i štampati majice sa dizajnom ovih umetnika.\nUkoliko želite da dobijete majicu na poklon i u Novu godinu uđete sa drugačijim izgledom, dovoljno je da donesete neku toplu odeću i obuću, kape i rukavice, slatkiše ili sredstva za higijenu za mališane od 5 do 15 godina. Cilj ove akcije je da svi zajedno ulepšamo novogodišnje praznike mališanima u Svratištu za decu, i zato sve skupljene stvari idu upravo njima.\nKoličina majica je ograničena, ali nemojte da vas to spreči da donesete nešto lepo za decu iz Svratišta.


Igor Mirović posetio Bočar – počinje obnova dvorca Hertelendi\nU ponedeljak, 23. septembra, predsednik pokrajinske vlade, Igor Mirović, posetio je Bočar, a povod poseti je početak radova na rekonstrukciji kompleksa dvorca Hertelendi koji je poslednjih godina bio u žiži interesovanja.\nPokrajinska Vlada izdvojila je 361 milion dinara za rekonstrukciju kompleksa, a obnovljeni dvorac trebalo bi da bude prostor u kome će se realizovati predškolskog i ranog školskog uzrasta, od 6 do 10 godina starosti, kao što su boravak u prirodi, rekreacija, ali i obrazovni programi.\nGovoreći o radovima na dvorcu, Mirović je rekao: „Mi smo izdvojili značajna finansijska sredstva, 361 milion, za ove radove jer kroz novu projektnu dokumentaciju rekonstruišemo i ovaj objekat koji se nalazi iza nas, gradimo novi objekat za smeštaj sto dvadeset dece u jednoj grupi, gradimo jednu malu salu za sportske aktivnosti, rekonstruišemo park u površini od gotovo šest hektara. Pravimo, praktično, novi centar za našu predškolsku i osnovnoškosku decu do četvrtog razreda osnovne škole, za decu iz cele Srbije koja će ovde moći u jednodnevnom, dvodnevnom ili trodnevnom boravku da osete staro srpsko, vojvođansko selo, da osete običaje, da obiđu poljoprivredna domaćinstva, da uz pomoć kulturnih poslenika iz ove opštine nešto nauče, da prođu rekreativnu nastavu, da gradimo sve ono što Vojvodina nije imala, a imaće kada ovaj objekat bude završen“. On je istakao i da je rok za završetak radova dve stotine i sedamdeset dana, a da radove izvodi „Modulor“ d.o.o. iz Beograda. On je rekao i da je aktuelna vlast u Pokrajini spremna i sposobna da dovrši ovakav kapitalni projekat koji je godinama stajao nedovršen i koji je bio predmet zloupotreba. Prema njegovim rečima, sudski veštaci utvrdili su da je na prethodnom projektu rekonstrukcije dvorca Hertelendi, započetom 2011. godine, nestalo čak pedeset miliona dinara.\nZadovoljan početkom radova je i prvi čovek opštine Novi Bečej, Saša Maksimović, koji je iskoristio priliku da se zahvali pokrajinskoj administraciji koja je opredelila sredstva za renoviranje dvorca u Bočaru. „Ovo je pitanje od životnog značaja za naseljeno mesto ovako malo kao što je Bočar. Ukoliko bude preduzetničkog duha u stanovnicima, verujem da ovo selo može da zaustavi dalje propadanje. Ovo je prvi korak koji će, zajedno sa Vladom AP Vojvodine, opština raditi. U pripremi je dokumentacija za raspisivanje javne nabavke za izgradnju fiskulturne sale osnovne škole „Dositej Obradović“ u Bočaru. Činimo sve što je u našoj moći da sprečimo odlazak stanovnika iz Bočara“, rekao je Maksimović prilikom obilaska dvorca Hertelendi. On je naglasio i da lokalna vlast ima plan za svako naseljeno mesto u opštini, pa, tako i za Bočar.\nObilasku dvorca prisustvovao je i Nedeljko Kovačević, direktor Uprave za kapitalna ulaganja AP Vojvodine.\nDvorac Hertelendi sagrađen je pre 169 godina, a do 2005. godine u ovom dvorcu bila je smeštena psihijatrijska bolnica, nakon čega je ovaj objekat napušten i urušen.


Pad cena benzina "ohladio" inflaciju u SAD - Studio B\nPad cena benzina „ohladio“ inflaciju u SAD\nPad cena benzina „ohladio“ inflaciju u SAD Tanjug\nEkonomijaEkonomija Pocetna 13. 03. 2018. 16:57:01\nInflacija u Sjedinjenim Državama se „ohladila“ u februaru 2018. usled pojeftinjenja benzina i obuzdavanja cena iznajmljivanja smeštaja, što je, kako ocenjuje agencija Rojters, najnoviji signal da će predviđeni rast inflacije verovatno biti vrlo postepen.\nAmeričko Ministarstvo rada je saopštilo danas da je indeks potrošačkih cena porastao za 0,2 odsto prošlog meseca, nakon januarskog skoka od 0,5 odsto.\nU periodu od 12 meseci, zaključno sa februarom, inflacija je porasla za 2,2 odsto u odnosu na 2,1 odsto u januaru.\nKada se isključe volatilne cene hrane i energije, bazna inflacija u SAD je u februatu zabeležila mesečni rast od 0,2 odsto, posle ubrzanja od 0,3 procenta u januaru.\nGodišnji rast bazne inflacije je prošlog meseca ostao nepromenjen na 1,8 procenata.\nImajući u vidu jačanje tržišta rada i solidnu privredu, očekuje se da će Federalne rezerve (Fed) na zasedanju od 20. do 21. marta doneti odluku o povećanju kamatnih stopa. Rojters, međutim, navodi da odmeren rast inflacije ukazuje na to da centralna banka SAD verovatno neće promeniti kamate na monetarnom sastanku sledeće nedelje.\nU februaru su cene benzina u SAD pale za 0,9 odsto, nakon što su u januaru porasle za 5,7 odsto. Cene hrane u restoranima su ostale na istom nivou, dok su cene hrane koja se priprema u domaćinstvima pale za 0,2 posto. U januaru je hrana u SAD poskupela za 0,2 odsto.\nZanimljivo je da su u februaru pojeftinila i nova motorna vozila za 0,5 odsto, što je najveći pad od avgusta 2009, nakon što su njihove cene u januaru blago skliznule naniže za 0,1 odsto, prenosi britanska agencija.


DM u Srbiji slavi deceniju uspešnog poslovanja : Nadlanu.com\nObjavljeno 31. okt 2014. / 00:39:28\nProdajnu mrežu dm-a čini 57 prodavnica u 20 gradova Srbije, sa asortimanskom ponudom od skoro 13000 proizvoda, od kojih preko 3000 proizvoda dm privatne robne marke. U ovoj poslovnoj godini otvoreno je 70 novih radnih mesta čime je ukupan broj zaposlenih povećan na 480.\nU 2014. godini, dm drogerie markt proslavlja 10 godina rada u Srbiji. U znak zahvalnosti za poverenje koje su nam kupci u Srbiji pružili, tokom cele godine smo organizovali posebne pogodnosti, uz nastojanje da obezbedimo najkvalitetniju ponudu i uslugu.\nKao društveno odgovorna kompanija, dm konstantno podržava različite socijalne ustanove i projekte za dobrobit zajednice. Kao pomoć od ovogodišnjih nezapamćenih poplava, dm je usmerio direktne donacije robe u iznosu od preko 21 milion RSD.


VAŽNO UPOZORENjE BRITANSKOG LISTA: EU i NATO gledaju ka Rusiji, a pravi sukob vreba na Balkanu! | Web-Tribune.com\nHome / U FOKUSU / VAŽNO UPOZORENjE BRITANSKOG LISTA: EU i NATO gledaju ka Rusiji, a pravi sukob vreba na Balkanu!\nVAŽNO UPOZORENjE BRITANSKOG LISTA: EU i NATO gledaju ka Rusiji, a pravi sukob vreba na Balkanu!\n12. marta 2017.\tU FOKUSU Leave a comment\nDok su EU i NATO brinuli odakle će nakon Ukrajine stići sledeći „izazov od Putinove Rusije“, možda su gledali u pogrešnom pravcu, jer najneposrednija opasnost sada ne leži na Baltiku već na jugoistoku, na Balkanu, piše Fajnenšel tajms.\nPosle ratova u bivšoj Jugoslaviji 90ih godina prošlog veka, dva glavna faktora su pomagala u stabilizovanju zapadnog Balkana.\nJedno je perspektiva, ma kako udaljena, priključenja EU, što je ohrabrilo demokratske reforme kao i nadu da će članstvo u EU napokon učvrstiti pomirenje naroda na Balkanu.\nDruga stabilizaciona snaga bila je američka podrška i pretpostavka da će SAD ili NATO intervenistati ako bi konflikt ponovo izbio – kao što je to bio slučaj u Bosni 1995 i na Kosovu 1999, navodi FT.\nMeđutim, pored krize oko dugova u evrozoni, izbeglica sa Bliskog istoka, Bregzita i rastućeg populističkog nacionalizma, proširenje EU je za sada, čini se, zamrlo, ocenjuje britanski list.\nAmerički predsednik Donald Tramp, u međuvremenu, kako se stiče utisak, pokazuje minimalan interes za rubove Evrope, što je stvorilo priliku koju ohrabrena Rusija koristi da potisne uticaj EU i SAD, u pokušaju da preoblikuje saveze i potencijalne granice, piše FT.\n„Moskva igra na kartu kulturnih veza sa pravoslavnom slovenskom populacijom, a gdegod na Balkanu ima turbulencija ruski uticaj i umešanost nisu daleko“, navodi list.\nDokazi sugerišu da je pokušaj puča u oktobru u Crnoj Gori, za šta su najpre okrivljeni srpski nacionalisti, podržan od ruskih bezbednosnih službi kako bi se omeo pristup Crne Gore NATO-u, piše FT.\nFT podseća da je voz poslat prošlog meseca iz Srbije na Kosovo sa natpisom „Kosovo je Srbija“ na 21 jeziku napravljen u Rusiji i dodaje i da su Moskva i EU na suprotnim stranama opasnog političkog spora u Makedoniji, kao i da Nikola Gruevski dugogodišnji zagovornik EU možda sada naginje ka Kremlju.\nRusija takođe podržava nacionalističkog predsednika Milorada Dodika u Republici Srpskoj u pozivima na referendum za nezavisnost bosanskih Srba od BiH, tvrdi autor članka.\nNajbolji način da se naruši propaganda Moskve i spreče „mali zeleni“ iz Rusije da naprave štetu na zapadnom Balkanu je da EU I SAD ostanu posvećene osvajanju srca i umova u ovom regionu, ocenjuje FT.\nKakvi god bili njegovi vlastiti stavovi, to što je Tramp imenovao za visoke zvaničnike i savetnike ljude koji razumeju značaj mirne Evrope znači da EU ima šansu da zadrži angažovanost Vašingtona.\nČak i dok je perspektiva evrointegracija za balkanske države na čekanju, lideri EU imaju poluge uticaja na tu situaciju jer EU kao izvor trgovine, pomoći i investicija znatno nadmašuje Rusiju.I pored svih kulturnih veza sa Rusijom, praktično ceo migracioni talas sa Balkana odlazi u Evropu.\nIako model EU ima svoju privlačnost, ponavljanje obećanja i davanje pomalo novca nije dovoljno, a potrebno je mnogo više angažovanja EU, smatra autor teksta.\nTo uključuje pažljivo praćenje situacije, napored da se suzbiju ruske dezinformacije, kao i česte posete lidera i zvaničnika EU kako bi pružili uveravanja da još ozbiljno shvataju Balkan i njegove probleme.\n„Za to je potrebna pre svega politička volja a bez nje najnemirnijii kutak Evrope rizikuje da sklizne nazad u mračnu prošlost, uz opasne implikacije po ostatak kontinenta“, zaključuje FT.\nTags Britanija list NATO Rusija upozorenje\nPrevious PALA KONAČNA ODLUKA: Evo kada će biti i da li će vratiti obavezni vojni rok!\nNext Evo šta vas čeka ako nepoštujete ovo pravilo unutar šengenske zone!


IRAČKO VIJEĆE RAZGOVARA O SIGURNOSTI - Index.hr\nIRAČKO VIJEĆE RAZGOVARA O SIGURNOSTI\nVijeće za privremenu upravu Iraka sastalo se u četvrtak u Bagdadu s američkim vojnim i civilnim dužnosnicima zaduženim za Irak kako bi razgovarali o načinima osiguranja sigurnosti u zemlji.\nČlanovi Vijeća su se sastali sa šefom Središnjeg američkog zapovjedništva (CENTCOM) generalom Johnom Abizaidom, šefom američke vojske u Iraku generalom Ricardom Sanchezom kao i s civilnim upraviteljem Paulom Bremerom, prema priopćenju Vijeća, prenosi AFP.\nRazgovaralo se o "sigurnosnom stanju u Iraku i mjerama koje je Vijeće poduzelo" za osiguranje reda, navodi se u priopćenju objavljenom nakon sastanka.\nGeneral Abizaid je "predstavio Vijeću prijedlog o osnivanju zapovjedništva za civilnu obranu i snage policije koje će biti zaduženo za održanje mira i stabilnosti u svim područjima za koja je zaduženo", dodaje se u priopćenju.\nŠef CENTCOM-a je izrazio "zadovoljstvo suradnjom koju dokazuju irački građani koji ukazuju na sumnjive djelatnosti, što priodnosi poboljšanju sigurnosti i omogućuje postizanje stabilne situacije i gospodarski razvoj".\nČlanovi Vijeća su naglasili pred svojim američkim sugovornicima "potrebu uvježbavanja policijskih snaga i njihovo opremanje tehnologijom i modernim naoružanjem kako bi mogle izvršavati zadatke koji su im povjereni".


Lavrov: Za tango je potrebno dvoje, SAD uporno igraju brejkdens - Info 24\nSergej Lavrov (arhivska fotografija) Foto: EPA\nMoskva ne traži svađu sa Sjedinjenim Američkim Državama i uvek će biti prijateljski nastrojena prema američkom narodu, ali za tango je potrebno dvoje, a zasad, po mom mišljenju, naši američki partneri iznova igraju individualni brejkdens, izjavio je ministar spoljnih poslova Rusije Sergej Lavrov.\n“Kako je predsednik Vladimir Putin više puta rekao, mi ne tražimo svađu sa tom državom. Uvek smo bili prijateljski nastrojeni prema američkom narodu, pa smo i sada otvoreni za konstruktivnu saradnju tamo gde to odgovara ruskim interesima”, rekao je Sergej Lavrov obraćajući se studentima Moskovskog državnog univerziteta za međunarodne odnose, prenosi Sputnjik.\n“Mi ćemo nastaviti da promovišemo pozitivan program i pristup uzajamnog poštovanja”, dodao je Lavrov.\n“Želim da kažem da cela ova priča sa razmenom sankcija nije počela od nas, već ga je započela administracija bivšeg američkog predsednika Baraka Obame. Započeta je upravo u cilju podrivanja rusko-američkih odnosa i ne dozvoljava Trampu konstruktivne predloge, kako bi što više otežali da ispuni svoje predizborne izjave o potrebi normalizacije odnosa sa Rusijom”, naglasio je ruski ministar.\n“Mi ćemo oštro reagovati na apsolutno jednakoj osnovi na one stvari koje nam nanose štetu i koje su samo motivisane željom da se pokvare naši odnosi sa Sjedinjenim Američkim Državama”, naglasio je Lavrov.\n“Posebno zabrinjavaju stalni napori NATO-a da promeni vojno-političku situaciju u evroatlantskom regionu, uključujući povećanje vojnog prisustva i infrastrukture u regionima koji se graniče sa Rusijom, uključujući, naravno, stvaranje evropskog segmenta američke globalne protivraketne odbrane”, rekao je Lavrov.\nNavodi da se Moskva nada da će zdrav razum omogućiti da se obnove odnosi Rusije i Evropske unije.\nIstiče da će Moskva reagovati na odluku SAD da zatvori generalni konzulat Rusije u San Francisku čim završi analizu ovog poteza Vašingtona.\n“Mi smo tek sinoć dobili detaljnu notu i bavimo se time. Reagovaćemo čim završimo ovu analizu”, naglasio je ruski ministar spoljnih poslova.\nSjedinjene Američke Države su u četvrtak najavile nova ograničenja u radu ruskih diplomatskih predstavništava u SAD, prema kojima se od 2. septembra zatvara generalni konzulat Ruske Federacije u San Francisku i konzularni objekti u Vašingtonu i Njujorku.\nMoskva je ranije naložila Vašingtonu da smanji broj diplomatskih predstavništava u Rusiji na 455 osoba, čime su po broju izjednačeni sa ruskim osobljem u Sjedinjenim Američkim Državama.\nTags: brejkdens, INFO 24, Rusija, SAD, sankcije, sergej lavrov, tango, www.info24.rs


Evropsko partnerstvo je jedan od instrumenata koji proizilaze iz Solunske agende za podršku procesu reformi zemalja Zapadnog Balkana u cilju njihovog približavanja EU. Partnerstvo je počelo da se sprovodi 2004. godine. Ovaj proces uključuje identifikaciju kratkoročnih i srednjoročnih prioriteta kojima zemlje koje žele da pristupe EU treba da posvete pažnju, što će pomoći u reformama i pripremi za članstvo. Evropsko partnerstvo ima za cilj da podrži napore Zapadnog Balkana da ostvari kriterijume za prijem u EU (Kopenhagenški kriterijumi). Ono obezbeđuje koherentnu strukturu potrebnih reformi, kao i prateći finansijski okvir. Uključene zemlje izrađuju planove u vidu rasporeda reformi i podataka o merama koje treba da budu preduzete u cilju posvećivanja pažnje zahtevima za dalju integraciju u EU.\nOvo partnerstvo obezbeđuje okvir koji uključuje prioritete koji proizilaze iz analize situacije u kojoj se nalazi svaki od partnera i u vezi kojih treba da budu preduzete intenzivnije mere u cilju ostvarivanja kriterijuma koje je utvrdio Evropski savet. Evropsko partnerstvo vrši redovnu procenu ostvarenog napretka svake od zemalja i prema potrebi uvodi nove prioritete. Evropski savet donosi odluku o principima, prioritetima i uslovima koji treba da budu uključeni u Evropsko partnerstvo, kao i naredne intervencije.\nPrioriteti Evropskog partnerstva su podeljeni kratkoročne prioritete (1-2 godine) i srednjoročne prioritete (3-4 godine). APEP sadrži sledeće delove:\nSadržaj i struktura plana dati su u vidu prezentacije reformi koje su preduzete u pogledu zakonskog i institucionalnog okvira u kratkoročnom i srednjoročnom planu, kao i planirane aktivnosti u cilju hvatanja u koštac sa izazovima koje je identifikovao Izveštaj o Napredku iz prethodne godine.


Slike i crteži Bogdana Miščevića u Galeriji „Trnavac”\nSamostalna izložba slika i crteža Bogdana Miščevića, jednog od značajnih predstavnika srpske fantastike, koji više od pet decenija živi i stvara u Sjedinjenim Američkim Državama, biće otvorena u petak, 14. juna, u 19.30 časova, u Internacionalnom umetničkom studiju “Radovan Trnavac Mića”.\nBogdan Miščević “ZVEZDA JE ROĐENA”, akril na platnu i pozlata, 60 x 90 cm, 2018.\nU postavci u Galeriji Internacionalnog umetničkog studija biće izložena 33 Miščevićeva dela nastala od dvehiljadite ka ovamo. Dakle, reč je o novijim slikama i crtežima, koji su rađeni pretežno akrilom, kombinovanom tehnikom i pozlatom na platnu, tvrdoj podlozi i papiru.\nSlikarski poriv i umetnički izraz svrstali su Bogdana Miščevića među srpsku fantastiku, koja čini najvažniji balkanski doprinos u modernoj umetnosti. Svoje slikarstvo Miščević opisuje kao san, koji večito želi da pretvara u stvarnost koja živi životom jedne davno usnule bajke.\nMiščevićevo “novije” slikarstvo ne izranja iz magičnog sveta, duboko je u surrealizmu i nadrealizmu, definiše ga jedinstvenost izraza u mnoštvu detalja i simbola, kao i odanost bojama: plavetnoj, zlatnoj, terakot, biskupsko-ljubičastoj, glineno-zelenoj i oker bojama njegovog rodnog Korduna. Pritom, kao umetnik koji je već zašao u devetu deceniju života, veštim potezom i idejom uspeva da “natera” posmatrača da traga za tajnom života u njegovim delima i za odgovorima na pitanja koja postavlja u svom umetničkom univerzumu.\nBogdan Miščević “TRENUCI SREĆE”, akril na papirum 45 x 35, 2016.\nBogdan Miščević uspeo je tokom svoje višedecenijske umetničke delatnosti da formira svet likovno visoko izražene fantastične figuracije bliske stvaraocima dve najbolje evropske postnadrealne katedre – Mediale i Bečke škole fantastičnog realizma. Važnu ulogu u tom umetničkom sazrevanju i “pregrupisavanju” imao je njegov odlazak iz Beograda u Pariz 1963. godine, gde je proveo izvesno vreme i upoznao značajne jugoslovenske slikare Ljubu Popovića, Dadu Đurića… U gradu (iz) snova mnogih umetnika otpočela je njegova slikarska Odiseja, ali ga je sačekala i ljubavna sudbina, koja ga je kasnije odvela put Amerike i Baltimora, gde je osnovao porodicu.\nBogdan Miščević “NIKOLA TESLA”, akril na platnu, 76 x 60 cm, 2018.\nNo, emigrantsku nostalgiju nikad nije krio, štaviše kaže da ljubav koju oseća prema svojoj zemlji itekako utiče na njegovo umetničko stvaralaštvo. Tako su često “glavne uloge” na njegovima slikama poverene srpskim velikanima, poput Nikole Tesle, Karađorđa, Vuka Karađića, srpskih svetaca… Neke od tih slika uvrštene su u postavku njegove izložbe u Internacionalnom umetničkom studiju, koja će pred Valjevcima biti mesec dana.


Sekulović:Očekujem da se Veljović povuče posle odluke o v.d.\nTanjug 13. decembra 2020. 09:13\nPODGORICA – Novi crnogorski ministar unutrašnjih poslova Sergej Sekulović izjavio je da očekuje da će se, kada dođe do odluke o imenovanju vršioca dužnosti direktora Uprave policije, aktuelni direktor policije Veselin Veljović povući sa te funkcije.\n„Mi smo u procesu konsultacija sa potencijalnim kandidatima za vršioca dužnosti (v.d.) direktora Uprave policije“, rekao je Sekulović podgoričkim Vijestima.\nSekulović je dodao da je on, kao i potpredsednik Vlade Dritan Abazović , obavio razgovor sa Veljovićem.\n„Ukoliko se to eventualno ne desi, postoji mehanizam, koji je vezan za Parlament Crne Gore. Direktor Uprave policije dva puta podnosi izvještaj Odboru za bezbjednost i odbranu. Ukoliko Odbor negativno ocijeni izvještaj, a ne treba biti posebno vidovit kakav će biti stav skupštinskog odbora, ovog sadašnjeg, ministar unutrašnjih poslova ima zakonsku mogućnost da pokrene postupak razrješenja direktora Uprave policije, da ga procesuira ka Vladi“, kazao je Sekulović.\n„U slučaju da direktor Uprave policije ne vrši svoju funkciju, među pomoćnicima se traži vršilac dužnosti, najduže do šest mjeseci. Čim do toga dođe, ja ću hitno raspisati konkurs za novog direktora. Ohrabrujem potencijalne kandidate da se prijave. Kandidature će biti vrednovane na fer način“, kazao je ministar.\nPodgorički list „Dan“ objavio je u četvrtak da je Veljović „saopštio saradnicima da više neće biti na toj funkciji, ali i da neće podneti ostavku“.


Ako se zna da “Infostan” u prestonici ima oko 700.000 korisnika, onda ispada da je svaki peti stanovnik prestonice dobio poslednju opomenu!\nPlaćanje računa u "Infostanu"\n- Ukupno je opomenuto oko 140.000 korisnika, što je neuporedivo manji broj od onog objavljenog nedavno u medijima - kažu iz ovog preduzeća za “Blic”.\nCilj opomena pred utuženje je, kako kažu, “da se korisnicima omogući dodatni rok za plaćanje dospelih obaveza”.\n- Građani koji na vreme izmire svoj dug u celosti nakon dobijanja opomene imaće manje troškova plaćanja u odnosu na one koji to ne učine. Iako nismo u zakonskoj obavezi da upućujemo opomene pred utuženje, poslali smo ih kako bi ljudima dali dodatan rok za plaćanje dospelih, a neizmirenih obaveza. Plaćanjem duga u celosti, u propisanom roku, korisnici će izbeći postupak prinudne naplate i na taj način neće imati nikakve dodatne troškove utuženja. Takođe, podsećamo sve korisnike da građani na svakom mesečnom računu imaju precizno iskazane neizmirene obaveze - objasnili su za “Blic” iz “Infostana”.\nKASNE RAČUNI, NEMA POPUSTA "Infostan" i "Pošta" prebacuju odgovornost što će neki građani PLATITI VIŠE\nJedna petina građana ima dugove prema “Infostanu”, ali u ovom gradskom preduzeću napominju da više od 300.000 njih plaća redovno račune i mogu da računaju na popuste od pet, šest ili sedam odsto.\nPOSTUPAK I PROTIV 15.000 PREMINULIH\nKrajem prošle godine “Infostan” je sproveo postupak naplate dugovanja i za oko 15.000 preminulih korisnika. Ove aktivnosti dovele su do pokretanja više od 1.200 slučajeva prinudne naplate duga koji su morali da izmire zakonski naslednici preminulih dužnika.


Podeljena auto-sedišta za decu rođenu u novembru i decembru 2021. godine - JUGPRESS\nPodeljena auto-sedišta za decu rođenu u novembru i decembru 2021. godine\nU Narodnom pozorištu uručena su sedišta za decu rođenu novembra i decembra 2021. godine, a ovo pravo je steklo, prema evidenciji Odeljenja za društvene delatnosti za pomenuta dva meseca, 194 beba čiji su roditelji do sada dobili rešenje o jednokratnoj pomoći. Iz lokalne samouprave naglašavaju da, s obzirom na to da će određeni broj rešenja tek biti izdat, toj deci će nakon administrativne procedure biti uručena autosedišta. Do sada je uručeno 661 sedište roditeljima koji su se prijavili i dobili rešenje za jednokratnu pomoć porodiljama, a u tu svrhu je u budžetu grada isplanirana je suma od 7,9 miliona dinara. Gradonačelnik Leskovca Goran Cvetanović naglasio je da Grad Leskovac vrednuje i podržava porodicu, kao najvažniju instituciju društva.\nU ime roditelja se obratila Savka Ilić koja je u 2021. godini po treći put postala majka i istakla da, osim ljubavi i strpljenja, odgovornosti, i još mnogo toga što roditeljstvo nosi, veoma je bitno da osvrnuti se i na finansijske izdatke.\n„Veoma je bitno i lepo da znate da grad Leskovac podržava sve majke podjednako i da pored ove novčane pomoći koju nam daje, daruje i ovaj poklon koji je veoma bitan za bezbednost naše dece. Zahvaljujem se u svoje ime kao i u ime svih roditelja na podršci koju pružate svim mamama.“